20 Δεκεμβρίου 2017 - 00:01 20 Δεκεμβρίου 2017 - 00:02\nΑνέβηκε από: Βαγγέλης Βουλάγκας 412 Προβολές Μακάμπι, μπάσκετ, παναθηναικός\nΜπορεί να αγωνίστηκε χωρίς τον Νίκ Καλάθη, αλλά ο Παναθηναϊκός είχε τον τρόπο και τους… ηγέτες (Γκιστ, Σίνγκλετον, Ρίβερς, Λεκαβίτσιους, Παππά)¨για να φτάσει στη νίκη επί της Μακάμπι Τελ Αβίβ (86-74) και να τιμήσει με το δικό του τρόπο το χαμό του “μεγάλου” πράσινου παράγοντα, Τάσσου Στεφάνου. Η μόνη “αλώβητη” έδρα στην Euroleague παρέμεινε το ΟΑΚΑ!\nΑγωνίστηκε χωρίς τον φετινό του ηγέτη, αλλά ο Παναθηναϊκός βρήκε άλλους”πρωταγωνιστές” και έφτασε -εύκολα τελικά- στη νίκη επί της Μακάμπι Τελ Αβίβ με 86-74.\nΈχοντας σε μεγάλη βραδιά τους Γκιστ (15 π.), Παππά (14 π.), Σίνγκλετον (14 π.) και Λεκαβίτσιους (13 π.), και βοήθεια από τον Ντένμον σε κρίσιμο σημείο (9 π.) το “τριφύλλι” ανέβηκε στο 9-4 και την Πέμπτη θα πάει στο Βελιγράδι για να αντιμετωπίσει τον Ερυθρό Αστέρα.\nΚόουλ με 14 πόντους, Τζάκσον ε 13 και Τάιους με 12 προσπάθησαν να κάνουν τη.. ζημιά στην ομάδα του Πασκουάλ, που δέχθηκε 20 πόντους στον αιφνηδιασμό.\nΟ Παναθηναϊκός δεν είχε τις.. δημιουργίες του Νικ Καλάθη, αλλά αυτό δεν φάνηκε, αφού μοιράστηκαν 17 ασίστ, ενώ έγιναν μόνο 9 λάθη.\nΠριν από το τζάμπολ τηρήθηκε ενός λεπτού σιγή στη μνήμη του Τάσσου Στεφάνου, ενώ νωρίτερα είχε προβληθεί στο matrix βίντεο από την πολύχρονη δράση του στον σύλλογο. Μάλιστα, τοποθετήθηκε και μια ανθοδέσμη στη θέση που συνήθως καθόταν.\nΤο ξεκίνημα του Παναθηναϊκού στο ματς ήταν πολύ καλό και.. βασίστηκε στην ηγετική εμφάνιση των Λεκαβίτσιους και Σίνγκλετον, που πέτυχαν τους 13 πρώτους πόντους του “τριφυλλιού (13-6). Το “τριφύλλι” όμως.. μπλόκαρε για κάποια λεπτά, η Μακάμπι όμως έκανε την “αντεπίθεση” της με τους Τάιους και Κόουλ και κατάφερε να κάνει το 18-18, 2′ πριν το τέλος του δεκαλέπτου. Οι “πράσινοι” πάντως βρήκαν λύσεις στην επίθεση, ο Λεκαβίτσιους έφτασε τους 11 π. και το δεκάλεπτο ολοκληρώθηκε στο 25-21 με το buzzer beater λέι απ του Παππά!\nΛίγο πριν γίνει αλλαγή στα πρώτα λεπτά του δεύτερου δεκαλέπτου (αγωνίστηκε για 12 σερί), ο Γκιστ πρόλαβε να φτάσει τους 11 πόντους! Η Μακάμπι όμως είχε πολύ καλό ποσοστό από το τρίποντο (4/8), ενώ η είσοδος του Παραχούσκι της έδωσε δύναμη μέσα στη ρακέτα (σ.σ. ο Βουγιούκας δυσκολεύτηκε απέναντι του). Ο Ρίβερς πήρε το.. όπλο του από το τρίποντο, αλλά οι φιλοξενούμενοι κατάφεραν να φτάσουν στο -1 (42-41) με πρωταγωνιστή τον Κόουλ (13 π.). Τελικά, οι πόντοι των Γκιστ και Λεκαβίτσιους (έφτασαν και οι δυο τους 13) αλλά και το 3ο τρίποντο του Ρίβερς έφεραν τη διαφορά στο + 6 του ημιχρόνου (49-43).\nΠαρά το “νευρικό” ξεκίνημα των δυο ομάδων στην επανάληψη (πέρασαν δυο λεπτά για να δούμε το πρώτο καλάθι) ο Παναθηναϊκός κατάφερε να διατηρήσει μια διαφορά 10 πόντων στην τρίτη περίοδο, κυρίως από τις προσπάθειες των Σίνγκλετον – Ρίβερς – Παππά και από την πολύ καλή “πράσινη” άμυνα. Το καλάθι του Έλληνα γκαρντ στο φινάλε του δεκαλέπτου έκανε το 67-56 της περιόδου.\nΗ διαφορά στα πρώτα λεπτά της τελευταίας περιόδου έφτασε μέχρι το +16, αλλά ο Σπάχια πήγε το παιχνίδι στην ταχύτητα, εκεί όπου η Μακάμπι ήταν δυνατή. Η… ψυχραιμία που δίνει στον Παναθηναϊκό έλειψε κι έτσι οι φιλοξενούμενοι κατέβασαν τη διαφορά στους 7 πόντους (74-67). Ο Λεκαβίτσιους επέστρεψε στον αγώνα, ο Ντένμον έδωσα ξαφνικά απρόσμενες λύσεις (7 π.), ο Γκάμπριελ πέτυχε τους 3 πρώτους του πόντους στο ματς και η ηρεμία επέστρεψε στο ΟΑΚΑ. Παρά τις προσπάθειες του Τζάκσον, το ΟΑΚΑ παρέμεινε “απόρθητο” και το τριφύλλι” έφτασε στην 9η του νίκη στη διοργάνωση (89-76).\nΠαναθηναϊκός: Σίνγκλετον 14 (10 ριμπάουντ), Ρίβερς 15, Παππάς 14, Ντένμον 9, Γκιστ 15 (10 ριμπάουντ, 4 ασίστ), Βουγιούκας 2, Καλαϊτζάκης, Λεκαβίτσιους 13 (4 ασίστ), Γκάμπριελ 3, Λοτζέσκι 3, Αντετοκούνμπο 1.\nΜακάμπι: Τόμας 9 (8 ριμπάουντ), Ρολ 4, Κέιν 16 (5 ασίστ), Τάιους 12 (6 ριμπάουντ), Ντιμπαρτολομέο 2, Κοέν 3, Κόουλ 14, Μπόλντεν 4, Παραχούσκι 6, Ζούσμαν, Τζάκσον 13 (6 ριμπάουντ, 6 ασίστ).\nΤα ομαδικά στατιστικά των δύο ομάδων\nΠαναθηναϊκός: 19/37 δίποντα, 11/26 τρίποντα, 18/22 βολές, 35 ριμπάουντ (28+7), 17 ασίστ, 6 κλεψίματα, 9 λάθη, 1 τάπα.\nΜακάμπι: 22/49 δίποντα, 7/17 τρίποντα, 11/16 βολές, 27 ριμπάουντ (21+6), 20 ασίστ, 7 κλεψίματα, 7 λάθη, 3 τάπες.\nΈφαγαν καλά οι διαρρήκτες κυλικείου σε σχολείο!\nΤετραπληγική έμεινε χωρίς επίδομα για δύο χρόνια!\n3 Οκτωβρίου 2019 - 21:40 tziraikou26 Δεν επιτρέπεται σχολιασμός στο Ντόρσεϊ: Θα συνεχίσω να παίζω με την Εθνική Ελλάδας Μπάσκετ\nΣτον Παναθηναϊκό ο Λούκας Λεκαβίτσιους (ΒΙΝΤΕΟ)\n28 Ιουνίου 2017 - 23:32 deleted Δεν επιτρέπεται σχολιασμός στο Στον Παναθηναϊκό ο Λούκας Λεκαβίτσιους (ΒΙΝΤΕΟ)\nΜπάσκετ στη ΔΕΘ έπαιξε ο Τσίπρας (BINTEO)\n8 Σεπτεμβρίου 2018 - 11:14 Χριστίνα Ανδρέου Δεν επιτρέπεται σχολιασμός στο Μπάσκετ στη ΔΕΘ έπαιξε ο Τσίπρας (BINTEO)


ΟΙ ΑΨΟΓΟΙ: Τι πρέπει να ξέρετε αν σκοπεύετε να νοικιάσετε σπίτι\nΗ εποχή για μετακομίσεις ξεκινά όχι μόνο για τους φοιτητές αλλά και για όσους αναζητούν φθηνότερη ή καλύτερη στέγη.\nΟι προσφορά ενοικιαζόμενων κατοικιών είναι μεγάλη λόγω της κρίσης, το περιθώριο για παζάρι διευρύνεται και οι ευκαιρίες είναι πολλές.\nΤο υπουργείο Ανάπτυξης δίνει συμβουλές για όσους ψάχνουν σπίτι να νοικιάσουν. Τα κύρια στοιχεία που πρέπει να έχει υπόψη του ο καταναλωτής κατά τη μίσθωση κατοικίας είναι τα εξής:\n3. Αν ο συμβατικός χρόνος έχει καθοριστεί μικρότερος της τριετίας και δεν υπάρχει συμφωνία αναπροσαρμογής του μισθώματος, για τον υπόλοιπο χρόνο, μέχρι συμπληρώσεως της 3-ετίας, το καταβαλλόμενο μίσθωμα αυξάνεται ετησίως κατά ποσοστό εβδομήντα πέντε τοις εκατό (75%) του τιμαρίθμου του κόστους ζωής που δίνει η Εθνική Στατιστική Υπηρεσία της Ελλάδος για τους αμέσως προηγούμενους 12 μήνες. Ουσιαστικά πλέον είναι 1% (στοιχεία Ιουνίου της ΕΛΣΤΑΤ), δηλαδή μπορείτε να ζητήσετε μέσω διαπραγμάτευσης ακόμη και σταθερό σε αξία μίσθωμα.\n14. Από 1.1.2008 το χαρτόσημο έχει καταργηθεί (ν. 3522/06παρ. 4 του άρθρου 3, ΦΕΚ 276/Β/06). Προσοχή: η κατάργηση αφορά μόνο τις κατοικίες, το χαρτόσημο της επαγγελματικής μίσθωσης εξακολουθεί να είναι 3,6%.\nΑναρτήθηκε από Apsogoi στις 6:11 μ.μ.


EL - Έρχεται «ΤΡΕΛΟ ΤΣΟΥΝΑΜΙ»! Ξεκίνησαν οι διορίες σε χώρες να ΣΥΜΜΟΡΦΩΘΟΥΝ!!! Vid\nΈρχεται «ΤΡΕΛΟ ΤΣΟΥΝΑΜΙ»! Ξεκίνησαν οι διορίες σε χώρες να ΣΥΜΜΟΡΦΩΘΟΥΝ!!! Vid\nΑπό τα καλύτερα παιδιά η Ελλάδα!!! Θα μας «ΣΜΠΑΡΑΛΙΑΣΟΥΝ» ενεργειακά!\nΠριν λίγες μέρες, τα Ηνωμένα Έθνη (ΟΗΕ) κάλεσαν την Αυστραλία να κλείσει ολόκληρη τη βιομηχανία άνθρακα εντός 10 ετών στο όνομα της καταπολέμησης της δήθεν κλιματικής αλλαγής για την οποία πια “γελάνε” και οι πάγοι (ΕΔΩ).\nΟ Σέλβιν Χαρτ, Βοηθός Γενικός Γραμματέας του ΟΗΕ και ειδικός σύμβουλος για την κλιματική δράση, δήλωσε στο Αυστραλιανό Εθνικό Πανεπιστήμιο ότι η σταδιακή κατάργηση του άνθρακα έως το 2030 είναι ένα ουσιαστικό βήμα για τη μείωση της υπερθέρμανσης του πλανήτη, η οποία ουσιαστικά δεν υφίσταται (ΕΔΩ)\nPrevΠροηγούμενο ΆρθροΣυναγερμός στην Ιταλία! Σομαλός σε αμόκ που διέμενε σε κέντρο υποδοχής μαχαίρωσε πολίτες, ανάμεσά τους και ένα παιδί!\nΕπόμενο ΆρθροΚυβ. εκπρόσωπος: Το κράτος θα καλύψει το 80% των αυξήσεων στο ρεύμα – Αύξηση 20% στο επίδομα θέρμανσηςNext


Πατούλης: Θεσμικό ατόπημα ο Τσίπρας να αγνοεί την... - PeiraiasNews.gr\n> Πατούλης: Θεσμικό ατόπημα ο Τσίπρας να αγνοεί την Αυτοδιοίκηση\nΠατούλης: Θεσμικό ατόπημα ο Τσίπρας να αγνοεί την Αυτοδιοίκηση\nΩς θεσμικό ατόπημα χαρακτήρισε την επιλογή του Πρωθυπουργού, Αλέξη Τσίπρα, να αγνοήσει πλήρως την Αυτοδιοίκηση από το νέο σχεδιασμό της κυβέρνησης, ο Πρόεδρος της ΚΕΔΕ, Γιώργος Πατούλης.\nΣυγκεκριμένα, ο κ. Πατούλης υπογράμμισε ότι «Αποτελεσματική πολιτική προστασία χωρίς τον ενεργό ρόλο της αυτοδιοίκησης δεν υφίσταται».\nΟλόκληρη η δήλωση του Προέδρου της ΚΕΔΕ:\n«Οι χθεσινές εξαγγελίες του Πρωθυπουργού στο υπουργείο Εσωτερικών για την αναδιοργάνωση του μηχανισμού Πολιτικής Προστασίας της χώρας μας, απέδειξαν περίτρανα πως για άλλη μία φορά, για τον κ. Τσίπρα η Αυτοδιοίκηση δεν υπάρχει.\nΔεν εξηγείται αλλιώς το γεγονός, ότι στο νέο φορέα διαχείρισης τον οποίο και ονόμασε Εθνική Υπηρεσία Διαχείρισης Εκτάκτων Αναγκών δεν προβλέπεται η συμμετοχή ούτε των Δήμων, ούτε των Περιφερειών.\nΑναγνωρίζουμε το δικαίωμα του να καταργήσει τη Γενική Γραμματεία Πολιτικής Προστασίας. Αυτό που δεν κατανοούμε είναι γιατί επέλεξε να «καταργήσει» μαζί και τους φορείς της Αυτοδιοίκησης.\nΑποτελεσματική πολιτική προστασία χωρίς τον ενεργό ρόλο της αυτοδιοίκησης δεν υφίσταται\nΜε έκπληξη ακούσαμε χθες από τον κ. Τσίπρα το σχεδιασμό της κυβέρνησης για την ενίσχυση της πολιτικής προστασίας της χώρας, στον οποίο όμως δεν έχει καμία θέση η Αυτοδιοίκηση. Όπως δεν είχε θέση ούτε στη συζήτηση για τη Συνταγματική Αναθεώρηση.\nΌχι μόνο δεν συμμερίζεται την ανάγκη της αποκέντρωση αρμοδιοτήτων προς την Τοπική Αυτοδιοίκηση, κατά τα ευρωπαϊκά πρότυπα, αλλά επιμένει σε ένα μοντέλο διοίκησης με δαιδαλώδη γραφειοκρατία και σε ένα κράτος υπερσυγκεντρωτικό.\nΑποτελεσματική πολιτική προστασία χωρίς αποκεντρωμένη λειτουργία, χωρίς τον ενεργό ρόλο της αυτοδιοίκησης και της κοινωνίας των πολιτών δεν υφίσταται.\nΟι Δήμοι είναι αυτοί που ξέρουν καλύτερα από τον καθένα τις ειδικές συνθήκες και ιδιαιτερότητες της κάθε περιοχής και είναι αυτοί οι οποίοι με πενιχρά μέσα κάνουν καθαρισμούς, κλαδεύσεις, οργανώνουν πυροφυλάκια , παροχές νερού για πυροσβεστικά οχήματα\nΟι Δήμοι έχουν το πλεονέκτημα της άμεσης επέμβασης με μηχανήματα προσωπικό και ενεργοποίηση ιδιωτών και εθελοντικών δυνάμεων.\n«Πληγές» η υποχρηματοδότηση και η έλλειψη προσωπικού\nΕίναι βέβαιο ότι οι Δήμοι θα λειτουργούσαν πιο αποτελεσματικά αν δεν υπήρχαν οι παθογένειες της δαιδαλώδους γραφειοκρατίας που σε αρκετές περιπτώσεις καθυστερεί εγκρίσεις έργων πρόληψης, νευραλγικής σημασίας.\nΓια παράδειγμα η καθυστέρηση έγκρισης των προσλήψεων εποχικού προσωπικού αλλά και απόδοσης των πόρων που απαιτούνται, οδηγούν στην ολοκλήρωση παρεμβάσεων και έργων πρόληψης στο μέσο τουλάχιστον της αντιπυρικής περιόδου με ότι αυτό συνεπάγεται.\nΕπιπλέον η αποτελεσματική εφαρμογή του μέτρου επιβολής καθαρισμού των ιδιωτικών οικοπέδων εντός οικισμών προσκρούει στο έλλειμμα ρύθμισης των θεσμικών παραμέτρων που προκύπτουν, στο έλλειμμα προσωπικού στους Δήμους αλλά και στη καθυστέρηση έγκρισης των εργολαβιών καθαρισμού εξαιτίας της άκαμπτης γραφειοκρατικής διαδικασίας.\nΔώστε πόρους από το Πράσινο Ταμείο για έργα υπέρ των πολιτών\nΟ τρόπος λειτουργίας του "Πράσινου Ταμείου" δεν ανταποκρίνεται στον σκοπό της ίδρυσης του, απλά χρησιμοποιούνται οι πόροι του για την εξυπηρέτηση των αναγκών ενός σπάταλου κι αντιπαραγωγικού κεντρικού κράτους\nΕπιβάλλεται τα χρήματα αυτά να αξιοποιηθούν από το σύνολο των Δήμων, προκειμένου να αποτελέσουν την πηγή χρηματοδότησης μιας σειράς έργων και παρεμβάσεων τοπικού χαρακτήρα, με στόχο την περιβαλλοντική αναβάθμιση των πόλεων όλης της χώρας. Απαιτούμε έστω και τώρα την άμεση αποδέσμευση ποσοστού τουλάχιστον 10% των πόρων του Πράσινου Ταμείου και την άμεση απόδοση τους στους Δήμους για την υλοποίηση έργων και δράσεων που θ´ ανακουφίσουν πολεοδομικά τους Δήμους μας και δράσεων που θα ενισχύσουν τη περιβαλλοντική προστασία και τη ποιότητα ζωής στους οικισμούς .\nΚλειδί η εκπαίδευση σε θέματα πρόληψης\nΟι περιστάσεις απαιτούν την ανάγκη σχεδιασμού, χρηματοδότησης και υλοποίησης ενός ολοκληρωμένου προγράμματος ενημέρωσης και εκπαίδευσης σε θέματα πρόληψης και διαχείρισης κινδύνων από φυσικές ή άλλες καταστροφές.\nΤο πρόγραμμα θα πρέπει να απευθύνεται στη σχολική κοινότητα, τους τοπικούς φορείς, εθελοντικές ομάδες, στελέχη Δήμων αλλά και τους πολίτες.\nΗ ΚΕΔΕ και το ΙΤΑ με τη συνεργασία με το ΕΚΠΑ μπορεί και πρέπει να έχει σημαντικό ρόλο στο σχεδιασμό και την υλοποίησης του.\nΓια εμάς οι χθεσινές εξαγγελίες του Πρωθυπουργού αποτελούν θεσμικό ατόπημα.\nΤον καλούμε να αναθεωρήσει το σχεδιασμό του και να προβλέψει τη συμμετοχή εκπροσώπων της ΚΕΔΕ και των Περιφερειών, στο νέο συντονιστικό όργανο.\nΚ. Τσίπρα το εθνικό συμφέρον είναι πάνω και πέρα από τις κομματικές αποχρώσεις. Η Αυτοδιοίκηση δεν είναι εχθρός σας αλλά συνοδοιπόρος σας στην προσπάθεια για την εθνική ανάταξη. Ακούστε την και δεν θα βγείτε «χαμένος».\n«Χαμένη» θα βγει η χώρα εάν συνεχίσετε να μας αγνοείτε.»\nΚαιρός: Πού αναμένονται βροχές, χιόνια και καταιγίδες σήμερα\nΟι υποψήφιοι που ψάχνουν μία θέση στον «ήλιο» των Βρυξελλών\nΚλιμάκιο Ισραηλινών ψάχνει υπουργό του Τσίπρα\nΜυστικά γκάλοπ- κόλαφος για Μαξίμου


ΣΟΥΝΤΣΒΑΛ - ΝΤΕΓΚΕΡΦΟΡΣ (09/05/2022) | ΠΡΟΓΝΩΣΤΙΚΑ - ΣΤΟΙΧΗΜΑ\nΑρχική Αναλύσεις ΣΟΥΝΤΣΒΑΛ – ΝΤΕΓΚΕΡΦΟΡΣ\nΣΟΥΝΤΣΒΑΛ - ΝΤΕΓΚΕΡΦΟΡΣ (09.05.2022 20:00)\nΓήπεδο: NP3 Arena\n9 Μάι, 2022\n*Goal/Goal και Over 2.5 τα έξι τελευταία παιχνίδια μεταξύ των δυο ομάδων.\n*Στο κύπελλο: Ντέγκερφορς – Σούντσβαλ 4-1\nΠροηγούμενο ματς: Εντός έδρας ήττα 0-2 από την ΑΪΚ, για το πρωτάθλημα. Βρέθηκε πίσω στο 46ο λεπτό, δεχόμενη και ένα δεύτερο στο 70′ ο Μπαχουί, για το τελικό αποτέλεσμα.\nΑπό τη δεύτερη διαδοχική της ήττα προέρχεται η Σούντσβαλ, μετά και από εκείνη στην έδρα της Έλφσμποργκ (3-1 εκτός). Στα πλαίσια της προηγούμενης αγωνιστικής, η ομάδα του Χένρικ Άνστραντ υποδέχθηκε την ΑΪΚ, κόντρα στην οποία έμεινε με άδεια χέρια, μετά και το τελικό 0-2. Κόντρα σε μια πιο ποιοτική ομάδα, δεν κατάφερε να δείξει κάτι το αξιόλογο και όπως ήταν φυσικό δεν απέφυγε τα χειρότερα.\nΠέμπτη ήττα μετά από έξι αγωνιστικές, καθώς είχαν προηγηθεί οι ήττες από Σίριους (2-1 εκτός), Χάμαρμπι (1-5 εντός) και Βάρμπεργκς (2-0 εκτός). Παραμένει εκτός ο τραυματίας Λίνους Χαλένιους, ενώ μάχη με το χρόνο δίνουν οι Φόρεστ Λάσο, Ντάνιελ Στένσον και Μάρκους Μπούρμαν, οι οποίοι έμειναν εκτός στο προηγούμενο παιχνίδι.\n*No Goal και Under 2.5 τα 3/4 τελευταία παιχνίδια της.\n*Goal/Goal και Over 2.5 τα 6/7 τελευταία εντός έδρας παιχνίδια της.\nΠροηγούμενο ματς: Εντός έδρας ήττα 0-6 από την Έλφσμποργκ, για το πρωτάθλημα. Βρέθηκε πίσω με 0-3 από το πρώτο τέταρτο (5′, 9′, 15′), δέχθηκε ένα ακόμη στο 31ο λεπτό, για να μαζέψει ακόμη δυο φορές τη μπάλα από τα δίχτυα της στο δεύτερο ημίχρονο (65′, 83′). Από το 80ο λεπτό έπαιζε με δέκα παίκτες, μετά και την αποβολή του Τζούρτζιτς.\nΕξακολουθεί να είναι χωρίς βαθμό στο φετινό πρωτάθλημα η Ντέγκερφορς. Για την προηγούμενη αγωνιστική, η ομάδα του Αντρέας Χόλμπεργκ υποδέχθηκε την Έλφσμποργκ, από την οποία γνώρισε τη συντριβή με 0-6. Κάκιστη η εικόνα της, βρέθηκε πίσω με 0-4 στο μισάωρο και δεν έδειξε διάθεση να παίξει στη συνέχεια, με αποτέλεσμα να δεχθεί ακόμη δυο τέρματα στο δεύτερο ημίχρονο.\nΑυτή ήταν και η έκτη διαδοχική της ήττα, ενώ για τέταρτο σερί ματς δεν κατάφερε να βρει το δρόμο προς τα δίχτυα. Παρόλα αυτά, μέσω ανακοίνωσης της, η διοίκηση έκανε γνωστό ότι είναι στο πλευρό τόσο των παικτών όσο και του προπονητικού επιτελείου σε αυτή τη δύσκολη στιγμή. Απουσιάζει ο Νίκολα Τζούρτζιτς, που αποβλήθηκε στο προηγούμενο παιχνίδι, στο οποίο χτύπησε ο Γιόζεφ Γκιάου και είναι απών τώρα.\n*No Goal τα τέσσερα τελευταία παιχνίδια της.\n*No Goal και Under 2.5 τα δυο τελευταία εκτός έδρας παιχνίδια της.\nΣΟΥΝΤΣΒΑΛ - ΝΤΕΓΚΕΡΦΟΡΣ ΠΡΟΓΝΩΣΤΙΚΑ\nΠολύ κακή η εικόνα που παρουσιάζουν και οι δυο πλευρές στο μέχρι τώρα πρωτάθλημα. Τουλάχιστον η Σούντσβαλ έχει πάρει βαθμούς φέτος και θα της δώσουμε προβάδισμα απόψε, από τη στιγμή που η ψυχολογία της Ντέγκερφορς είναι στα πατώματα. Επιλογή μας, το 1 (DNB) σε απόδοση 1.81 από την βετσηοπ.\n2.40 3.55 2.70 U 2.15O 1.65\n2.37 3.80 2.70 U 2.25O 1.61\n2.41 3.61 2.79 U 2.29O 1.63\n2.40 3.50 2.65 U 2.20O 1.57\n2.50 2.57 3.70 U 1.24O 3.90\nΛάσο Αμφίβολος\t( Αμυντικός) 2 -\nΣτένσον Αμφίβολος\t( Μέσος) 4 -\nΜπούρμαν Αμφίβολος\t( Μέσος) 2 -\nΧαλένιους Τραυματίας\t( Επιθετικός) - -\nΜουκίμπι Τραυματίας\t( Αμυντικός) 3 -\nΒάλιν Τραυματίας\t( Αμυντικός) - -\nΓκιάου Τραυματίας\t( Μέσος) 6 -\nΆντερσον Τραυματίας\t( Μέσος) - -\nΤζούρτζιτς Τιμωρημένος / Κάρτες\t( Επιθετικός) 4 -


Φοιτητές από τη Νέα Υόρκη στο Δήμο Πύλου - Νέστορος - ΕΛΕΥΘΕΡΙΑ Online\nΠαρασκευή, 15 Ιανουαρίου 2016 08:21\nΦοιτητές από τη Νέα Υόρκη στο Δήμο Πύλου - Νέστορος\nΕκπαιδευτικό ταξίδι στο Δήμο Πύλου - Νέστορος έκαναν τις δυο προηγούμενες μέρες οι φοιτητές του Πανεπιστήμιου της Νέας Υόρκης και συγκεκριμένα του Campus του Αμπου Ντάμπι των Ηνωμένων Αραβικών Εμιράτων, στο πλαίσιο του μαθήματος τους «Democracy and its critics».\nΠροχθές το απόγευμα επισκέφθηκαν το Δημαρχείο, προκειμένου να γνωρίσουν το δήμαρχο κ. Καφαντάρη. Ο ίδιος τους καλωσόρισε και τους μίλησε για την μακραίωνη ιστορία και το φυσικό κάλλος του τόπου, ενώ οι φοιτητές τον ενημέρωσαν για τις σπουδές τους. Οι συμμετέχοντες του προγράμματος αναγνώρισαν τη γραφικότητα της περιοχής και τις δυνατότητες τουρισμού που προκύπτουν, ενώ από τη συζήτηση δεν έλειψε το θέμα της τοπικής αυτοδιοίκησης, αλλά και της διαχείρισης των ζητημάτων του Δήμου Πύλου - Νέστορος.\nΜια μέρα πριν, οι φοιτητές του Πανεπιστήμιου της Νέας Υόρκης με τον υπεύθυνο καθηγητή Φίλιππο Μήτση επισκέφθηκαν την Μεθώνη και το Πνευματικό Κέντρο, ώστε να κάνουν διάλεξη με θέμα τη δημοκρατία. Κατά την διάρκεια της παραμονής τους στην Ελλάδα πήγαν επίσης στον Πρόεδρο της Δημοκρατίας, στο Ελληνικό Κοινοβούλιο και στην Αρχαία Μεσσήνη. Από τη μεριά του ο κ. Μήτσης ευχαρίστησε τον. κ. Καφαντάρη, τόσο για τη φιλοξενία που τους παρείχε ο δήμος, όσο και για την άριστη συνεργασία με το Πανεπιστήμιο.


Στις πρόβες για τη λαμπερή τελετή των βραβείων "Beauty Awards 2019" με τη Χριστίνα Μπόμπα | Ι LOVE STYLE\nΣτις πρόβες για τη λαμπερή τελετή των βραβείων "Beauty Awards 2019" με τη Χριστίνα Μπόμπα\nΌλα έτοιμα για την αποψινή μεγάλη βραδιά της ομορφιάς που διοργανώνει το περιοδικό "Madame Figaro"\nΗ Madame Figaro, το πρώτο γυναικείο περιοδικό της Κύπρου, διοργανώνει για πρώτη φορά τα "Beauty Αwards 2019", τον διεθνή θεσμό που αναδεικνύει τα κορυφαία προϊόντα και υπηρεσίες ομορφιάς και τα παρουσιάζει η Kérastase.\nΤα Madame Figaro Beauty Αwards χωρίζονται σε δυο ενότητες. Στην πρώτη ενότητα παρουσιάζονται τα κορυφαία προϊόντα ομορφιάς, τα οποία θα αναδειχθούν από τις Beauty Editors των διεθνών εκδόσεων της Madame Figaro (Γαλλία, Κύπρος, Ελλάδα, Ισπανία και Πορτογαλία) σε συνδυασμό με τη δική σας ψήφο. Στη δεύτερη ενότητα παρουσιάζονται οι κορυφαίες υπηρεσίες ομορφιάς: Best make up artist, Best hairstylist, Best hair salon, Best beauty salon και Best spa. Οι βραβευμένοι σε αυτήν την ενότητα θα αναδειχθούν επίσης σε συνδυασμό με την ψήφο των αναγνωστών και των Beauty Experts, οι οποίοι θα επισκεφθούν τους χώρους ομορφιάς και θα δοκιμάσουν incognito τις προσφερόμενες υπηρεσίες.\nΔιαβαστε ακόμα: Σάκης Τανιμανίδης: Δείτε που βρέθηκε χθες βράδυ στην Κύπρο και η απρόσμενη συνάντηση που είχε! [εικόνες & βίντεο]\nΟι βραβεύσεις θα κορυφωθούν απόψε σε μια λαμπερή τελετή απονομής, όπου θα αναδειχθούν τα κορυφαία της ομορφιάς για το 2019. Η τελετή αυτή θα πραγματοποιηθεί στις 3 Ιουλίου στο Lapatsa Countryside Venue.\nΠαρουσιάστρια της βραδιάς θα είναι η πανέμορφη Χριστίνα Μπόμπα η οποία για πρώτη φορά θα παρουσιάσει ένα τέτοιο θεσμό. Η ίδια και ο σύζυγός της Σάκης Τανιμανίδης βρίσκονται ήδη στην Κύπρο και η Χριστίνα Μπόμπα βρέθηκε χθες στο χώρο όπου θα πραγματοποιηθεί η εκδήλωση για τις απαραίτητες πρόβες.\nΤο ilovestylecom βρέθηκε εκεί και σας μεταφέρει τον παλμό που επικρατούσε:


Η ΑΡΘΡΟΓΡΑΦΙΑ ΤΟΥ «ΚΟΡΙΝΘΙΟΥ» φ.1749 - ΦΩΝΗ ΤΗΣ ΚΟΡΙΝΘΙΑΣ\nHome / ΑΡΘΡΑ / Η ΑΡΘΡΟΓΡΑΦΙΑ ΤΟΥ «ΚΟΡΙΝΘΙΟΥ» φ.1749\nΗ ΑΡΘΡΟΓΡΑΦΙΑ ΤΟΥ «ΚΟΡΙΝΘΙΟΥ» φ.1749\nΟι Σκοπιανοί δείχνουν την ανακολουθία τους…\nΑυτές τις ημέρες φάνηκε σε όλο της το μεγαλείο σε πιο λάκκο έριξε την Ελλάδα και τους Έλληνες η δικομματική Κυβέρνηση Τσίπρα – Καμμένου και όποιοι από τους υπόλοιπους βουλευτές ψήφισαν τη Συμφωνία των Πρεσπών.\nΠολλά ελέχθησαν αμέσως μετά και ειδοποιούσαν οι γνωρίζοντες, μεταξύ των οποίων και εμείς, το τι θα επακολουθήσει. Και δεν χρειάστηκε πολύς χρόνος για να επαληθευθούν.\nΤα γεγονότα έρχονται το ένα μετά το άλλο και θα βρεθούν σε πολύ δύσκολη θέση οι σημερινοί κυβερνώντες περί του πρακτέου. Οι Σκοπιανοί βρήκαν την ευκαιρία, αφού είναι ιστοριοπειρατές να αναδείξουν και την ανακολουθία τους. Δεν τηρούν ούτε τα προσχήματα στη Συμφωνία των Πρεσπών και αποθρασύνονται. Μετά από τόσες και τόσες ανακολουθίες, μας προκύπτουν καθημερινά και άλλες.\n«Θα παλέψουμε για την προστασία των ανθρωπίνων δικαιωμάτων των ‘’Μακεδόνων’’ στην Ελλάδα», δήλωσε προχθές, ο Αντιπρόεδρος του VMRO-DPMNE, Αλεξάνταρ Νικολόσκι, που επέστρεψε στην Κοινοβουλευτική Συνέλευση του Συμβουλίου της Ευρώπης μετά από διάλειμμα 4 ετών. «Είμαι πάλι στο Στρασβούργο με μεγάλη τιμή να εκπροσωπώ τη «Μακεδονία» στη μεγαλύτερη κοινοβουλευτική συνέλευση στην Ευρώπη. Όπως στο παρελθόν, ανακοινώνω ότι εδώ θα παλέψω για τα εθνικά συμφέροντα της «Μακεδονίας», καθώς και για την προστασία των ανθρωπίνων δικαιωμάτων των «Μακεδόνων» στην Ελλάδα, την Αλβανία και τη Βουλγαρία, ανέφερε ο αντιπρόεδρος του VMRO DPMNE Αλεξάνταρ Νικολόσκι.\nΑπευθυνόμενος, μάλιστα, στους Βούλγαρους πολιτικούς είπε χαρακτηριστικά: «Έχω μόνο ένα πράγμα να τους πω, και αυτό είναι: - Ξέρουμε ποιοι είμαστε, είμαστε Μακεδόνες, ξέρουμε ποια γλώσσα μιλάμε, μιλάμε Μακεδονικά, γνωρίζουμε την κληρονομιά και την ιστορία μας, και ανεξάρτητα από την απόφαση που λαμβάνουν αύριο, όλη η Ευρώπη ξέρει ποιοι είμαστε και τι είμαστε, και θα αντιμετωπίσουν με ντροπή για τις συνέπειες της απόφασης που λαμβάνουν. Ευχαριστώ πολύ», είπε ο Νικολόσκι στην πρώτη του παρέμβαση. Να πούμε ότι συνεχίζει το ‘’παιχνίδι’’ των προκλήσεων ο Ζάεφ με την « ποδοσφαιρική ομάδα της Μακεδονίας»; Είναι λίγο.\nΟι πρωταίτιο,ι που επέγραψαν και ψήφισαν θα πρέπει να συναισθανθούν το μέγεθος της πράξεώς τους αι αν έχουν το ελάχιστο ίχνος πατριωτικού φιλότιμου, για να απαλλαγούν από τις τύψεις, να ζητήσουν συγγνώμη από την πλειοψηφία των Ελλήνων πολιτών.\nΚατανοούμε το πρόβλημα της σημερινής Κυβέρνησης, που υποχρεούται να ολοκληρώσει το τραγικό λάθος\nΑμερικανός καθηγητής Ιατρικής Καρδιολόγος:\nΕίμαστε στη β΄φάση επιχείρησης βιοτρομοκρατίας...\nΔιαβάζω στα ΕΘΝΙΚΑ ΘΕΜΑΤΑ την Τρίτη, 22 Ιουνίου 2021: « Πιστεύω ότι είμαστε υπό μορφή βιοτρομοκρατίας: Η πρώτη φάση με τον ιό τροποποιημένο σε εργαστήριο κι έπειτα η 2η φάση με το εμβόλιο με την πρωτεϊνη Spike, που μπορεί να ευθύνεται για το θάνατο 50.000 Αμερικανών. Υπολογίζουμε ότι έχουμε 50.000 νεκρούς Αμερικανούς οπότε στην πραγματικότητα έχουμε πολύ περισσότερους θανάτους από εμβόλια την ημέρα απ ‘ό, τι από την ιική ασθένεια, ”δηλώνει ο Καρδιολόγος στο Baylor ο Dr Peter A. McCullough MDMPH Kαθηγητής Ιατρικής Υποδιευθυντής Internal Medicine στο Baytor University Medical Center του Dallas, ΤΧ που αντιμετώπισε επιτυχώς το Covid19 με την Hydroxychloroquine* και azithromycine μειώθηκε η νοσηλεία ισχυρίζεται σε ποσοστό 85% αλλά οι αρχές όπως διατείνεται επί τούτου περιόρισαν τις θεραπείες για την ανάπτυξη του εμβολίου Κάναμε το καλύτερο χωρίς οικονομική επιχορήγηση και υποστήριξη κυβερνητική.. Δ. Διάδοση της βιοτρομοκρατίας με ένεση.\nΓνωρίζουμε ότι πρόκειται για βιοτρομοκρατία, γνωρίζουμε ότι αυτή είναι η φάση 2 της βιοτρομοκρατίας, δεν ξέρουμε ποιος είναι πίσω από αυτήν, αλλά ξέρουμε ότι θέλουν μια βελόνα σε κάθε χέρι να εγχύσει mRNA ή αδενοϊικό DNAσε κάθε άνθρωπο.\nΑυτή είναι η μεγαλύτερη εφαρμογή ενός βιολογικού προϊόντος με τη μεγαλύτερη ποσότητα νοσηρότητας και θνησιμότητας στη χώρα μας. Είμαστε πάνω από 5000 θάνατοι, στην ΕΕ πάνω από 10.000 θάνατοι, όπως γνωρίζετε … συνεργαζόμαστε με δεδομένα CMS και έχουμε αρκετά καλή πληροφόρηση ότι ο πραγματικός αριθμός είναι δεκαπλάσιος. Γνωρίζαμε από δεδομένα από το Χάρβαρντ το 2016 ότι το VAERS αναφέρει μόνο περίπου το 10% του τι συμβαίνει πραγματικά. Επομένως, έπρεπε να βρούμε μια άλλη πηγή δεδομένων και έχουμε εσωτερικούς ανθρώπους. Έχουμε ένα whistleblower μέσα στο CMS και δύο μέσα στο CDC.” ”Όλο το πρόγραμμα όπως αναπτύχθηκε είναι βιοτρομοκρατία αναπτύχθηκε για να βάλει το πληθυσμό κάτω από το φόβο στην απομόνωση και να τον προετοιμάσει να δεχθεί το εμβόλιο που φαίνεται να είναι η φάση 2 της τρομοκρατικής επιχείρησης… Δεν μπορώ να βγω να τα πω αυτά στην εθνική τηλεόραση μάθαμε στο πέρασμα του χρόνου ότι δεν μπορούμε να επικοινωνήσουμε με τις δημόσιες υπηρεσίες ή με τους προπαγανδιστές συναδέλφους μας και τα μεγάλα ιατρικά κέντρα. όλοι είναι σαν υπνωτισμένοι.” Tις ανακοινώσεις αυτές έκανε σε βιντεοδιάσκεψη όπου ήταν παρών και ο Γερμανός δικηγόρος Dr. Reiner Füllmich γνωστός για τη μάχη του κατά της πολιτικουγειονομικής διαχείρισης του COVID19.\nΚαι εμείς, αφού διαβάσαμε τα παραπάνω αναρωτιόμαστε ποια είναι και πού είναι η αλήθεια;


Όλα όσα πρέπει να ξέρετε για το Κοινωνικό Μέρισμα | Quantum Business & IT Solutions\nΑργά το απόγευμα της Κυριακής άνοιξε το ξεχωριστό site για την υποβολή αιτήσεων για το κοινωνικό μέρισμα που προανήγγειλε πριν από λίγες εβδομάδες. Η Quantum ετοίμασε μία γρήγορη λίστα των πληροφοριών που πρέπει να έχετε υπόψιν σας!\nΤο πρώτο πράγμα που πρέπει να γνωρίζετε είναι ότι το κοινωνικό μέρισμα παρέχεται στο νοικοκυριό και όχι μεμονωμένα στους δικαιούχους. Αυτό σημαίνει ότι μία τετραμελής οικογένεια (γονείς και δύο ενήλικα παιδιά που μένουν μαζί) θα λάβουν ένα συνολικό ποσό, σε μία εκταμίευση, σε έναν λογαριασμό.\nΑυτή η χρήση της έννοιας του νοικοκυριού αντί των φορολογουμένων επηρεάζει και τη διαδικασία αίτησης. Η αρχική αίτηση πρέπει να υποβληθεί από τον φορολογικά υπόχρεο, άσχετα εάν το ακίνητο του ανήκει ή είναι και ο ίδιος φιλοξενούμενος. Για παράδειγμα, στην ανωτέρω οικογένεια, ακόμα και αν τα ενήλικα τέκνα υποβάλλουν ξεχωριστές δηλώσεις και ακόμα και αν το ακίνητο ανήκει στη σύζυγο, η αρχική δήλωση θα γίνει από τον πατέρα.\nΤέλος, αφού ο υπόχρεος κάνει την αρχική δήλωση, τα υπόλοιπα μέλη του νοικοκυριού θα πρέπει να συναινέσουν στην αίτηση που θα έχει υποβληθεί. Αυτό σημαίνει πως όλα τα μέλη θα πρέπει να έχουν ενεργούς κωδικούς πρόσβασης στο TaxisNET και τον ΑΜΚΑ τους (εκτός από τον/την σύζυγο ή το έτερο μέρος του Συμφώνου Συμβίωσης εφόσον η φορολογική δήλωση είναι κοινή).\nΗ διαδικασία της αίτησης είναι σχετικά απλή: ο κύριος του νοικοκυριού ουσιαστικά συνδέεται στο site www.koinonikomerisma.gr με τους κωδικούς του Taxis, επιβεβαιώνει τα στοιχεία που εμφανίζονται αυτομάτως και συμπληρώνει τηλέφωνο επικοινωνίας, email και το IBAN λογαριασμού στον οποίο θα κατατεθεί το μέρισμα. Ο υπόχρεος πρέπει να είναι δικαιούχος ή συνδικαιούχος στο λογαριασμό που θα δηλωθεί.\nΑφού τα υπόλοιπα μέλη συναινέσουν στην αίτηση, ο κύριος υπόχρεος θα πρέπει να ξαναμπεί για να κάνει οριστική υποβολή της αίτησης. Το σύστημα τότε θα του επιβεβαιώσει αν πληροί ή όχι τα κριτήρια και αν ναι, θα εμφανίσει το συνολικό ποσό που δικαιούται. Εκτός από το κύριο εισοδηματικό κριτήριο που πρέπει να πληρείται, το νοικοκυριό θα πρέπει επίσης να έχει ακίνητη περιουσία που να μην ξεπερνά ένα συγκεκριμένο όριο (ανάλογα με τα μέλη), να υπάρχει τουλάχιστον ένας μήνας ασφάλισης σε κύριο ασφαλιστικό φορέα για τον υπόχρεο και να μην πληρούνται οι προϋποθέσεις φόρου πολυτελείας.\nΗ Quantum BITS είναι στη διάθεσή σας για όποιες περαιτέρω πληροφορίες χρειαστείτε ή για οδηγίες χρήσης του site και συμπλήρωσης της αίτησης!


Σάββατο, 19η Οκτωβρίου 2019, 11:10 μμ\nNέα και σοβαρά ατοπήματα Γαβρόγλου απέναντι στην Αιτωλοακαρνανία.\nΟ υπουργός Παιδείας επισκέφθηκε Μεσολόγγι και Αγρίνιο αποφεύγοντας να συναντήσει τις αυτοδιοικητικές αρχές. Απέφυγε δηλαδή να συναντήσει τους δημάρχους για να ενημερωθεί για τις απόψεις των τοπικών κοινωνιών και για να ξεκαθαρίσει στους ίδιους τα θολά σημεία του ακαδημαϊκού χάρτη.\nΣοβαρότατο επίσης ατόπημα είναι η κομματικοποίηση της ανώτατης εκπαίδευσης. Συνοδεύεται αποκλειστικά από τους Γιώργο Βαρεμένο και Μαρία Τριανταφύλλου, βουλευτές ΣΥΡΙΖΑ μέχρι πρόσφατα, στις συναντήσεις με την πρυτανική αρχή και την ακαδημαϊκή κοινότητα.\nΤο ερώτημα είναι συγκεκριμένο: ποια η δουλειά των πολιτικών σε μια αυστηρά ακαδημαϊκή διεργασία;


Μητσοτάκης: Βέτο σε πολιτική λύση στη Λιβύη αν δεν ανακληθεί η συμφωνία με την Τουρκία | Business Daily\nΜητσοτάκης: Βέτο σε πολιτική λύση στη Λιβύη αν δεν ανακληθεί η συμφωνία με την Τουρκία\n16 Ιαν 2020 19:45 Ανανεώθηκε: 20:49\nΚακώς δεν προσεκλήθη η Ελλάδα στη Σύνοδο του Βερολίνου για τη Λιβύη, είπε ο πρωθυπουργός κατα τη διάρκεια τηλεοπτικής συνέντευξης στον ΑLPHA. Τόνισε ότι η χώρα είναι παράγοντας σταθερότητας και προειδοποίησε ότι η Ελλάδα δεν θα συναινέσει σε πολιτική λύση στη Λιβύη αν δεν ανακληθεί η συμφωνία με την Τουρκία. Σε κάθε περίπτωση η χώρα θα ασκήσει βέτο και στο συμβούλιο των υπουργών Εξωτερικών και στη Σύνοδο Κορυφής τόνισε. Είπε πως έχει αποστείλει επιστολές στην ΕΕ, έχει επικοινωνήσει τηλεφωνικά με την κ. Μέρκελ και θα μιλήσει και αύριο με την Γερμανίδα καγκελάριο.\nΟι δίαυλοι επικοινωνίας με την Τουρκία παραμένουν ανοικτοί\n«Θα πράξω ότι χρειάζεται» είπε ο πρωθυπουργός εάν η Τουρκία στείλει ερευνητικό σκάφος και πρόσθεσε πως προηγουμένως θα πράξει ότι χρειάζεται για να μην φθάσουμε σε αυτό το σημείο. Υπογράμμισε πως κατέστησε απόλυτα σαφές στον πρόεδρο Τραμπ τις κόκκινες γραμμές της χώρας. Είπε πάντως ότι οι δίαυλοι επικοινωνίας με την Τουρκία παραμένουν ανοικτοί. Τόνισε ότι εάν δεν υπάρξει λύση με την Τουρκία τότε θα παραπεμφθεί στη Χάγη μόνο το ζήτημα της υφαλοκρηπίδας στο Αιγαίο και την Ανατολική Μεσόγειο και κανένα άλλο ανύπαρκτο θέμα.\nΗ κα Σακελλαροπούλου ως ΠτΔ θα συμβάλλει στην νέα εποχή της χώρας\nΔεν έδειξε γενναιότητα ο κ. Τσίπρας σχετικά με την επιλογή της κ. Σακελλαροπούλου, τόνισε ο πρωθυπουργός Κυρ. Μητσοτάκης σε συνέντευξή του στον τηλεοπτικό σταθμό. Ο πρωθυπουργός αναφερόμενος στην πρόταση της κυρίας Σακελλαροπούλου για την Προεδρία της Δημοκρατίας τόνισε πως πιστεύει ότι είναι μια υποψηφιότητα που συγκεντρώνει πολλά θετικά στοιχεία και θα συμβάλλει στην νέα εποχή της χώρας.\n«Μην περιμένετε ανασχηματισμό»\nΑπαντώντας σε σχετική ερώτηση ο πρωθυπουργός υπογράμμισε αναφερόμενος στο θέμα της αξιολόγησης των υπουργών του πώς δεν είναι προάγγελος ανασχηματισμού της κυβέρνησης. Είπε πως όταν θα γίνει ανασχηματισμός θα ληφθεί υπόψιν και η αξιολόγηση των υπουργών.\n«Αν γνώριζα αυτά που γνωρίζω σήμερα πριν έξι μήνες δεν θα καταργούσα το υπουργείο Μεταναστευτικής Πολιτικής γι'αυτό και έσπευσα να το επανιδρύσω»\nΥπήρξαν επιχειρησιακά ζητήματα, που δεν σχετίζονται με την άσκηση της πολιτικής για το μεταναστευτικό, που οδήγησαν στην απόφαση για επανίδρυση του υπουργείου Μεταναστευτικής Πολιτικής τόνισε ο πρωθυπουργός Κυρ. Μητσοτάκης. Τόνισε πως ο ίδιος έχει δηλώσει πολλές φορές ότι θα κάνει διορθωτικές κινήσεις όταν χρειάζονται. «Αν γνώριζα αυτά που γνωρίζω σήμερα πριν έξι μήνες δεν θα καταργούσα το υπουργείο Μεταναστευτικής Πολιτικής γι'αυτό και έσπευσα να το επανιδρύσω», ανέφερε.


Οι δαίμονες χoρεύουν ζεϊμπέκικο: Το σχέδιο καταστατικού του συνεταιρισμού εργαζομένων στον ΦΛΑΣ 96\nΣτο Μαρούσι σήμερα 11 Μαίου του έτους 2013, οι :\n1) …………… ………….. του …………. και της …………., που γεννήθηκε στο/ην …………………. , το έτος ………. , κάτοικος …………………. (οδός…………… αριθμός …..) ,κάτοχο του ΑΔΤ ……… με ΑΦΜ …………….. της Δ.Ο.Υ. …………….\n2) …………… ………….. του …………. και της …………., που γεννήθηκε στο/ην …………………. , το έτος ………. , κάτοικος …………………. (οδός…………… αριθμός …..) ,κάτοχο του ΑΔΤ ……………….. του Α.Τ…………. , με ΑΦΜ …………….. της Δ.Ο.Υ. …………….\n3) …………… ………….. του …………. και της …………., που γεννήθηκε στο/ην …………………. , το έτος ………. , κάτοικος …………………. (οδός…………… αριθμός …..) ,κάτοχο του ΑΔΤ ……………….. του Α.Τ…………. , με ΑΦΜ …………….. της Δ.Ο.Υ. …………….\n……….. του Α.Τ…………. , με ΑΦΜ …………….. της Δ.Ο.Υ. …………….\n4) …………… ………….. του …………. και της …………., που γεννήθηκε στο/ην …………………. , το έτος ………. , κάτοικος …………………. (οδός…………… αριθμός …..) ,κάτοχο του ΑΔΤ ……………….. του Α.Τ…………. , με ΑΦΜ …………….. της Δ.Ο.Υ. …………….\n5) ……………(καταχωρούνται κατά τον ανωτέρω τρόπο τα στοιχεία όλων των ιδρυτικών μελών)συμφώνησαν και συναποδέχθηκαν την ίδρυση Κοινωνικής Συνεταιριστικής Επιχείρησης, το καταστατικό της οποίας έχει ως εξής:\nΣΥΣΤΑΣΗ − ΕΠΩΝΥΜΙΑ − ΕΔΡΑ − ΣΚΟΠΟΣ − ΔΙΑΡΚΕΙΑ\n1. Συνιστάται Αστικός Συνεταιρισμός Κοινωνικού Σκοπού περιορισμένης ευθύνης, με την επωνυμία «ΚΟΙΝΩΝΙΚΗ ΣΥΝΕΤΑΙΡΙΣΤΙΚΗ ΕΠΙΧΕΙΡΗΣΗ ΕΡΓΑΖΟΜΕΝΩΝ ΣΤΑ ΜΕΣΑ ΕΝΗΜΕΡΩΣΗΣ» και το διακριτικό τίτλο « FLASH 96 ΚΟΙΝ.Σ.ΕΠ.» και «ΦΛΑΣ 96 ΚΟΙΝ.Σ.ΕΠ» σύμφωνα με τις διατάξεις του Ν.4019/2011 «Περί Κοινωνικών Συνεταιριστικών Επιχειρήσεων» όπως ισχύει σήμερα.\n1. Έδρα του συνεταιρισμού ορίζεται ο Δήμος Αμαρουσίου του Νομού Αττικής, Λεωφόρος Κηφισίας 64. Με απόφαση της Διοικούσας Επιτροπής του, μπορεί να αλλάξει η ακριβής διεύθυνση, κατά οδό και αριθμό, των γραφείων του Συνεταιρισμού.\n2. Ειδικότερα, σκοπός του Συνεταιρισμού είναι η παραγωγή προϊόντων και η παροχή υπηρεσιών για την ικανοποίηση των αναγκών της συλλογικότητας (πολιτισμός, περιβάλλον, οικολογία, εκπαίδευση, ενημέρωση, παροχές κοινής ωφέλειας, αξιοποίηση τοπικών προϊόντων, διατήρηση παραδοσιακών δραστηριοτήτων και επαγγελμάτων κ.α.) που προάγουν το τοπικό και συλλογικό συμφέρον, την προώθηση της απασχόλησης, την ενδυνάμωση της κοινωνικής συνοχής και την ενδυνάμωση της τοπικής ή περιφερειακής ανάπτυξης.\n3. Αρχικός σκοπός του Συνεταιρισμού είναι η λειτουργία του Ραδιοφωνικού σταθμού Flash 96 από τους εργαζόμενους, στους οποίους παραχωρήθηκε η ίδια συχνότητα, σύμφωνα με τις προβλέψεις του άρθρου 32 του νόμου 4109/2013, τον οποίο ψήφισε ομόφωνα η Βουλή των Ελλήνων, με αφορμή τον συγκεκριμένο ραδιοσταθμό.\n4. Σκοπός του Συνεταιρισμού είναι η άσκηση εκδοτικών δραστηριοτήτων, α) η παραγωγή ραδιοφωνικών και τηλεοπτικών προγραμμάτων κάθε είδους, η διαφημιστική τους εκμετάλλευση, η παραγωγή διαφημιστικών ταινιών, ψηφιακών δίσκων, εντύπων, περιοδικών και γενικά η παραγωγή προϊόντων της διανοίας, β) η έκδοση εντύπων κάθε είδους, εφημερίδων, περιοδικών, βιβλίων κλπ γ) η διοργάνωση κάθε είδους εκδηλώσεων, προβολών, παρουσιάσεων, παραστάσεων, με όλα τα μέσα μαζικής ενημέρωσης και επικοινωνίας, η ανάπτυξη δικτύου διανομής πληροφοριών, ειδήσεων, προγραμμάτων, ταινιών κλπ με αξιοποίηση των νέων τεχνολογιών, ηλεκτρονικών δικτύων ή ψηφιακής, δορυφορικής ή καλωδιακής τηλεόρασης κλπ ιδιαίτερα αναπτυξιακού, κοινωνικού, εκπαιδευτικού, περιβαλλοντικού και πολιτιστικού περιεχομένου, με βάση τις αρχές της κοινωνικής και αλληλέγγυας οικονομίας και της άμεσης δημοκρατίας.\n5. Είναι προσανατολισμένος στην έγκυρη και πλουραλιστική ενημέρωση των πολιτών, χωρίς αποκλεισμούς και περιορισμούς από επιχειρηματικά, οικονομικά, πολιτικά, κομματικά ή συνδικαλιστικά συμφέροντα, με στόχο την κοινωνική απελευθέρωση των πολιτών και την αυτεξούσια άσκηση των ατομικών και δημοκρατικών τους δικαιωμάτων χωρίς μεσολαβητές.\n6. Το Διοικητικό Συμβούλιο του Συνεταιρισμού μετά από εξέταση των οικονομικών παραμέτρων και δυνατοτήτων του Συνεταιρισμού, αποφασίζει και συγκεκριμενοποιεί στο πλαίσιο των αποφάσεων της Γενικής Συνέλευσης για το Ετήσιο Επιχειρησιακό Σχέδιο, το είδος και την έκταση της κάθε φορά ασκούμενης δραστηριότητας, φροντίζοντας ιδιαίτερα και υποχρεωτικά για την εκπαίδευση των μελών του στις αρχές και τις ανάγκες του συνεταιριστικού κινήματος, καθώς και για την παροχή υπηρεσιών προς ικανοποίηση κοινωνικών αναγκών των μελών του.\n7. Ο Συνεταιρισμός έναντι του Δημοσίου, δημοσίων οργανισμών, οργανισμών της Δημοτικής και Περιφερειακής Αυτοδιοίκησης και των νομικών τους προσώπων τυγχάνει της ειδικής μεταχείρισης που ορίζει η κείμενη νομοθεσία.\n8. Οι ειδικοί σκοποί και η λειτουργία του Συνεταιρισμού διέπονται από τις ακόλουθες βασικές αρχές:\nα) Να συνεργάζεται με άλλες επιχειρήσεις που έχουν τον ίδιο ή παρεμφερή σκοπό και αντικείμενο εργασιών και ιδίως με άλλους συνεταιρισμούς κάθε είδους και αντικειμένου.\nβ) Να παρέχει υπηρεσίες στα μέλη του και προς τρίτους.\nγ) Να εκτελεί για λογαριασμό τρίτων, ιδιαίτερα αντίστοιχων κοινωνικών οργανώσεων, κάθε είδους έργο.\nδ) Να συμμετέχει σε κάθε είδους κοινωνική επιχείρηση, εφόσον η συμμετοχή αυτή επιτρέπεται από τις ειδικές κατά περίπτωση διατάξεις, όπως ενδεικτικά σε: Εθνικές και Ευρωπαϊκές Οργανώσεις του ιδίου Σκοπού, Κοινοπραξίες, Κοινωνίες, Αναπτυξιακές συμπράξεις, Εταιρείες Περιορισμένης Ευθύνης, Ανώνυμες Εταιρείες και Δημοτικές Επιχειρήσεις.\nε) Να συμμετέχει σε αναπτυξιακά προγράμματα, σε επιδοτούμενα προγράμματα, ευρωπαϊκά ή ελληνικά ή να συμμετέχει με άλλες επιχειρήσεις, κοινοπραξίες ή εταιρείες στην πραγματοποίησή ταυτόσημων ή ομοειδών σκοπών και να συνεργάζεται μέσω κοινοπραξιών ή προγραμματικών συμβάσεων με άλλα φυσικά ή νομικά πρόσωπα δημοσίου ή ιδιωτικού δικαίου, εταιρείες ή άλλες ενώσεις κάθε τύπου, οι οποίες έχουν ως αντικείμενο την ανάπτυξη δραστηριοτήτων συναφών με αυτές του παρόντος συνεταιρισμού.\nα) Κάθε φυσικό πρόσωπο που εμπνέεται και ευαισθητοποιείται από τις αρχές και τις επιδιώξεις του Συνεταιρισμού, χωρίς κανέναν περιορισμό λόγω φύλου, φυλής, θρησκείας, πολιτικών πεποιθήσεων, σεξουαλικών προτιμήσεων, καταγωγής, γλώσσας, εθνικής συνείδησης ή γεωγραφικής προέλευσης.\n1. Κάθε μέλος εγγράφεται τουλάχιστον με μία υποχρεωτική συνεταιριστική μερίδα το ύψος της οποίας ορίζεται δια του παρόντος σε εκατόν πενήντα ευρώ (150€) και καταβάλλεται μετρητοίς.\n4. Εκτός από την υποχρεωτική συνεταιριστική μερίδα της παραγρ. 1 του παρόντος άρθρου, κάθε μέλος επιτρέπεται να αποκτήσει έως εκατό (100) προαιρετικές συνεταιριστικές μερίδες, οι οποίες δεν έχουν δικαίωμα ψήφου. Η αξία κάθε προαιρετικής μερίδας είναι ίση με την αξία της υποχρεωτικής, (ήτοι εκατόν πενήντα ευρώ) και το ισόποσο αυτών καταβάλλεται από τα μέλη μέσα σε ένα (1) χρόνο από την ημέρα που θα δηλώσουν εγγράφως στη Διοικούσα Επιτροπή ότι επιθυμούν την απόκτηση προαιρετικών μερίδων, και καταβάλλεται μετρητοίς ή σε είδος εξοπλισμού που είναι απαραίτητος για την επίτευξη του σκοπού του συνεταιρισμού ή με την παροχή αμειβόμενης εργασίας προς τον συνεταιρισμό το είδος της οποίας και η χρονική της διάρκεια, δηλώνεται προκαταβολικά στη Διοικούσα επιτροπή ή περιγράφεται σε ιδιαίτερο ιδιωτικό συμφωνητικό.\n5. Η μεταβίβαση συνεταιριστικής μερίδας μέλους γίνεται μόνο σε νέο μέλος, εγγράφως, ύστερα από συναίνεση της Διοικούσας Επιτροπής η οποία είναι υποχρεωτική, εφόσον στο πρόσωπο του νέου μέλους συντρέχουν οι όροι που απαιτούνται για την είσοδό του ως μέλους. Η προαιρετική συνεταιριστική μερίδα μπορεί να μεταβιβάζεται ελεύθερα χωρίς άδεια της Διοικούσας Επιτροπής σε άλλο μέλος του Συνεταιρισμού. Όλες οι μεταβιβάσεις συνεταιριστικών μερίδων καταχωρούνται στο οικείο μητρώο συνεταιρισμών του Ειρηνοδικείου της έδρας του Συνεταιρισμού.\nΗ Δομή και η Λειτουργία του Συνεταιρισμού εφαρμόζουν την συνεργατική-συνεταιριστική δημοκρατική αρχή «ένα πρόσωπο-μια ψήφος». Η διοίκηση και ο έλεγχος του Συνεταιρισμού είναι υπόθεση των μελών του. Τα μέλη του Διοικητικού Συμβουλίου, συντονίζουν τις ενέργειες των μελών και δεν διοικούν τον συνεταιρισμό ή τα μέλη του, ούτε τα υποκαθιστούν στις αρμοδιότητές τους. Όλες τους οι αποφάσεις θεωρούνται εισηγήσεις προς τη Γενική Συνέλευση και πρέπει να εγκριθούν από αυτήν έστω και εκ των υστέρων.\n1. Η Γενική Συνέλευση των μελών είναι το ανώτατο όργανο του Συνεταιρισμού, δικαιούται ν’ αποφασίζει για κάθε υπόθεση που αφορά το Συνεταιρισμό και έχει την εποπτεία και τον έλεγχο του οργάνου της Διοίκησης. Οι νόμιμες αποφάσεις της δεσμεύουν και τα μέλη που απουσιάζουν ή διαφωνούν, χωρίς αυτό να περιορίζει το δικαίωμα ελεύθερης έκφρασης των απόψεών τους το οποίο είναι απεριόριστο. Ειδικά για αρχαιρεσίες, παροχή εμπιστοσύνης, απαλλαγή από ευθύνη, έγκριση απολογισμού και ισολογισμού και για προσωπικά θέματα, η ψηφοφορία είναι μυστική. Τα μέλη του διοικητικού συμβουλίου και εποπτικού συμβουλίου δεν έχουν δικαίωμα να ψηφίζουν στα θέματα απαλλαγής από την ευθύνη τους.\nθ) Οι γενικοί όροι της δραστηριότητας του Συνεταιρισμού, ανάλογα με τους σκοπούς του, ιδίως της από κοινού παροχής αγαθών και υπηρεσιών με άλλους κοινωνικούς συνεταιρισμούς.\n2. Οι αποφάσεις της Γενικής Συνελεύσεως προσβάλλονται εντός αποκλειστικής προθεσμίας ενός μηνός ενώπιον του κατά τόπον αρμόδιου Μονομελούς Πρωτοδικείου που αποφασίζει με τη διαδικασία των άρθρων 682επ. Κ.Πολ.Δ.\nΑποφάσεις Αυξημένης Πλειοψηφίας\n1. Για τη λήψη αποφάσεων που αφορούν τη μεταβολή του σκοπού ή της έδρας του Συνεταιρισμού, τη μεταβολή του ποσού της μερίδας ή της ευθύνης των μελών, τον αποκλεισμό του μέλους, την παράταση, τη διάλυση, την αναβίωση, τη συγχώνευση ή τη μεταβολή του τρόπου διανομής των κερδών και την ανάκληση και αντικατάσταση μελών του διοικητικού ή του εποπτικού συμβουλίου και των αντιπροσώπων του Συνεταιρισμού στα όργανα συμμετοχής του. Η Γ. Συνέλευση βρίσκεται σε απαρτία όταν παρίστανται σ' αυτήν τα δύο τρίτα των μελών. Στα θέματα του άρθρου αυτού απαιτείται πλειοψηφία τουλάχιστον των τεσσάρων πέμπτων των μελών που συγκροτούν την απαρτία της γενικής συνέλευσης.\nΤις εκλογές για την ανάδειξη των μελών των οργάνων του Συνεταιρισμού διενεργεί Εφορευτική Επιτροπή, που εκλέγεται από τη γενική συνέλευση των μελών και αποτελείται από τρία (3) τουλάχιστον μέλη.\nΕκλογή των μελών του Διοικητικού Συμβουλίου\n1. εκλογή των μελών του διοικητικού και του εποπτικού συμβουλίου γίνεται με ενιαίο ψηφοδέλτιο, αποκλειομένων των συνδυασμών, και υποψηφιότητες οι οποίες αναγράφονται με αλφαβητική σειρά. Τα μέλη μπορούν να ψηφίζουν υποψηφίους μέχρι το 20% του αριθμού των εκλεγομένων, με σταυρό που σημειώνεται δίπλα στο όνομα κάθε υποψήφιου.\n2. Ψηφοδέλτια, που δεν έχουν σταυρό προτίμησης είναι λευκά. Ψηφοδέλτια που έχουν σταυρούς περισσότερους από το 20% του αριθμού των συμβούλων που εκλέγονται, είναι άκυρα.\n3. Η σειρά των εκλεγομένων συμβούλων προκύπτει από τον αριθμό των σταυρών που έλαβαν, αρχίζοντας από τον πρώτο σε σταυρούς. Οι μη εκλεγέντες είναι επιλαχόντες.\n1.Το διοικητικό συμβούλιο αποτελείται από επτά (7) μέλη.\n2. Με πρόσκληση του/της συμβούλου που πλειοψήφησε το διοικητικό συμβούλιο συνέρχεται και εκλέγει με μυστική ψηφοφορία τον/την πρόεδρο, τον/την αντιπρόεδρο, τον/την γραμματέα, τον/την ταμία και τα άλλα μέλη του, που έχουν την ευθύνη για καθήκοντα που προβλέπει ο Κανονισμός Λειτουργίας του Συνεταιρισμού. Το διοικητικό συμβούλιο μέσα σ' ένα μήνα πρέπει να δηλώσει την εκλογή του για καταχώριση στο προβλεπόμενο από το σχετικό νόμο Μητρώο.\n3. Η διάρκεια της θητείας των μελών του Διοικητικού Συμβουλίου είναι δύο χρόνια.\n4. Το διοικητικό συμβούλιο συνέρχεται σε τακτική συνεδρίαση τουλάχιστο μία φορά το μήνα και σε έκτακτη όταν το συγκαλέσει ο πρόεδρος ή το ζητήσουν τρία (3) τουλάχιστο μέλη. Βρίσκεται σε απαρτία και συνεδριάζει έγκυρα όταν τα παρόντα μέλη είναι περισσότερα από τα απόντα. Εκπροσώπηση μέλους δεν επιτρέπεται. Οι αποφάσεις λαμβάνονται με πλειοψηφία των παρόντων μελών. Σε περίπτωση ισοψηφίας υπερτερεί η ψήφος του προέδρου. Οι αποφάσεις καταχωρίζονται στο βιβλίο πρακτικών του διοικητικού συμβουλίου.\n5. Μέλος του διοικητικού συμβουλίου δεν συμμετέχει στις συνεδριάσεις ούτε έχει δικαίωμα ψήφου, όταν πρόκειται για θέματα που αφορούν άμεσα αυτό, ή συγγενή πρώτου βαθμού.\n1. Ο Διευθυντής του ραδιοφωνικού σταθμού εκλέγεται από τη Γενική Συνέλευση μετά από πρόταση του Διοικητικού Συμβουλίου ή της προσωρινής Διοικούσας επιτροπής μεταξύ των μελών του συνεταιρισμού με αυξημένη πλειοψηφία. Ο Διευθυντής του ραδιοσταθμού δεν επιτρέπεται να είναι και μέλος του Διοικητικού Συμβουλίου ή παραιτείται αν είναι, προκειμένου να αναλάβει τα καθήκοντά του. Η θητεία του είναι για δύο (έως πέντε) χρόνια. Το ίδιο πρόσωπο, μπορεί να ασκεί καθήκοντα διευθυντή έως 5 συνεχή χρόνια.\n2. Ο Διευθυντής είναι υπεύθυνος για τη σωστή λειτουργία όλων των τμημάτων του ραδιοσταθμού και μπορεί να αποφασίζει για όλα τα άλλα θέματα, που δεν αναφέρονται εδώ. Είναι υπεύθυνος για το δημοσιογραφικό περιεχόμενο και αποτέλεσμα του προγράμματος , για την τήρηση της δεοντολογίας και της ανεξάρτητης από κάθε επιρροή πολιτικής γραμμής του σταθμού.\n3. Είναι υπεύθυνος έναντι όλων για το περιεχόμενο και για την ποιότητα των δελτίων ειδήσεων και όλων των ενημερωτικών ή μη, εκπομπών του σταθμού.\n4. Επιλέγει με αξιοκρατικά κριτήρια όλους τους συνεργάτες του και ορίζει με αξιοκρατικά κριτήρια τον αναπληρωτή του και τον αρχισυντάκτη του σταθμού, των ειδήσεων ή των ενημερωτικών εκπομπών.\n5. Για όλα τα τεχνικά ζητήματα υπεύθυνος είναι ο προϊστάμενος του αρμόδιου τμήματος ο οποίος με την υπογραφή του εγγυάται την πιστή τήρηση των προδιαγραφών ασφαλείας, ποιότητας, προστασίας του περιβάλλοντος και των εργαζομένων κλπ χωρίς παρεμβάσεις στο έργο του από τον διευθυντή.\n6. Ο Διευθυντής, εκπροσωπεί τον ραδιοσταθμό όπου απαιτείται και εκφράζει δημοσίως τις θέσεις του. Δεν εκπροσωπεί πουθενά τον Συνεταιρισμό και δεν εκφράζει δημοσίως τις θέσεις του.\n7. Ο Διευθυντής ορίζει τους προϊστάμενους των τμημάτων του ραδιοσταθμού ή της επιχείρησης που τον διαχειρίζεται και περιγράφει ή τροποποιεί τα καθήκοντα όλων των εργαζομένων στον ραδιοσταθμό κατά την κρίση του, στο πλαίσιο της ισχύουσας νομοθεσίας.\n8. Είναι υπεύθυνος για τη σύναψη και την τήρηση συμφωνιών με άλλες επιχειρήσεις, για τη διεξαγωγή διαπραγματεύσεων που αφορούν τον σταθμό ή την επιχείρηση η οποία τον διαχειρίζεται.\n9. Καθορίζει και επιβλέπει τα προγράμματα παραγωγικότητας και τις έκτακτες αμοιβές (Bonus) που τυχόν τις συνοδεύουν. Καθορίζει την τιμολογιακή πολιτική του ραδιοσταθμού, την πολιτική εκπτώσεων και την πολιτική παροχής κινήτρων για την προσέλκυση διαφημίσεων. Διαπραγματεύεται και υπογράφει όλες τις συμφωνίες με διαφημιστικές εταιρίες ή μνημόνια συνεργασίας με διαφημιζόμενους και δεσμεύει τον ραδιοσταθμό ή την εταιρία διαχείρισής του. Καθορίζει και υπογράφει τις συμφωνίες παροχής ποσοστών επί των διαφημίσεων που προσείλκυσε εργαζόμενος, μέλος του συνεταιρισμού ή οποιοσδήποτε τρίτος.\n10. Δεν διαχειρίζεται ποτέ χρήματα, αν και μπορεί να υπογράφει την εκτέλεση ενταλμάτων, επιταγών, συναλλαγματικών, πληρωμών και οικονομικών συμφωνιών. Επιβλέπει την ταμειακή και τη λογιστική υπηρεσία του ραδιοσταθμού ή της εταιρίας διαχείρισής του. Είναι υπεύθυνος για τη σύνταξη του προϋπολογισμού και του ισολογισμού του ραδιοσταθμού ή της εταιρίας που τον διαχειρίζεται.\n11. Ο Διευθυντής είναι ο αποκλειστικά αρμόδιος να εισηγείται στο Διοικητικό Συμβούλιο το πενταετές και το ετήσιο επιχειρησιακό σχέδιο και στη συνέχεια είναι υπεύθυνος για την εφαρμογή του. Εισηγείται ως αποκλειστικά αρμόδιος, τροποποιήσεις των παραπάνω, εφόσον κρίνεται απαραίτητο. Εισηγείται ως αποκλειστικά αρμόδιος για το θέμα, στο ΔΣ προσλήψεις και απολύσεις εργαζομένων στον ραδιοσταθμό. Το ΔΣ εγκρίνει ή απορρίπτει τις εισηγήσεις του, αλλά δεν τις τροποποιεί. Σε περίπτωση απόρριψης, το σχέδιο επανέρχεται τροποποιημένο αφού ληφθούν υπόψιν οι παρατηρήσεις που διατυπώθηκαν.\nΣχέσεις Διευθυντή και Διοικητικού Συμβουλίου\n1. Το Δ.Σ. υποβάλλει στη συνέχεια στην ετήσια τακτική Γενική Συνέλευση πενταετές και ετήσιο επιχειρησιακό σχέδιο, που εγκρίνει ή απορρίπτει η Γ.Σ. αλλά δεν τα τροποποιεί. Σε περίπτωση απόρριψης, το σχέδιο επανέρχεται τροποποιημένο, αφού ληφθούν υπόψιν οι παρατηρήσεις που διατυπώθηκαν και εφόσον είναι δυνατόν να ενσωματωθούν στο σχέδιο, χωρίς να τρωθεί η αξιοπιστία του. Κάθε τρίμηνο σε ανοιχτή συγκέντρωση των μελών ανακοινώνονται από το Δ.Σ. τα αποτελέσματα της εταιρείας προς όλα τα μέλη, γίνεται σύγκριση στόχων-αποτελεσμάτων, αξιολόγηση, και λαμβάνονται αποφάσεις διορθωτικών ενεργειών, οι οποίες, σε περιπτώσεις σοβαρών αποκλίσεων, μπορεί να απαιτήσουν και τη σύγκλιση έκτακτης Γ.Σ., υπό την προϋπόθεση ότι είναι παρόντα άνω των 30 μελών ή σε κάθε περίπτωση το απαιτήσουν τουλάχιστο 30 παρόντα μέλη.\n2.Το διοικητικό συμβούλιο υλοποιεί τις αποφάσεις της Γενικής Συνέλευσης και εκπροσωπεί τον Συνεταιρισμό, σύμφωνα με τις διατάξεις του καταστατικού.\n3. Το διοικητικό συμβούλιο μπορεί να μεταβιβάζει αρμοδιότητες του ή να αναθέτει ειδικά καθήκοντα σε ένα ή περισσότερα μέλη του, στον διευθυντή του ραδιοσταθμού ή σε υπάλληλο του Συνεταιρισμού.\n4. Τα μέλη του διοικητικού συμβουλίου οφείλουν να καταβάλλουν την επιμέλεια που καταβάλλουν στις δικές τους υποθέσεις κατά τη διαχείριση των υποθέσεων του Συνεταιρισμού.\n5. Το Διοικητικό Συμβούλιο μέσα στο πρώτο εξάμηνο από την ημέρα εκλογής του, υποβάλλει στη Γενική Συνέλευση προς συζήτηση και έγκριση Σχέδιο Κανονισμού Λειτουργίας του Συνεταιρισμού.\n6. Μέλος του Δ.Σ. που απουσιάζει αδικαιολόγητα σε τρεις συνεχόμενες συνεδριάσεις του Δ.Σ. αντικαθίσταται από το πρώτο αναπληρωματικό μέλος. Σε περίπτωση που το μέλος που αντικαταστάθηκε είχε ειδικά καθήκοντα με βάση το καταστατικό και τον κανονισμό λειτουργίας (πρόεδρος, αντιπρόεδρος, γραμματέας, ταμίας κλπ.), το Δ.Σ. επανεκλέγει μέλος του, το οποίο θα ασκεί αυτά τα ειδικά καθήκοντα.\nδ) Επιβλέπει την ταμειακή και λογιστική υπηρεσία του συνεταιρισμού.\nε) Επιβλέπει μαζί με τον Ταμία και ελέγχει με μονογραφή τη σύνταξη των μηνιαίων καταστάσεων του Ταμείου, οι οποίες υποβάλλονται και στο Εποπτικό Συμβούλιο, καθώς και του Ισολογισμού, του Λογαριασμού Αποτελεσμάτων του έτους και την υποβολή τους στην κρίση του Διοικητικού Συμβουλίου.\nστ) Συγκαλεί το Διοικητικό Συμβούλιο σε τακτικές και έκτακτες συνεδριάσεις και φροντίζει για την αποστολή των προσκλήσεων για τις Γενικές Συνελεύσεις\nζ) Προεδρεύει στις συνεδριάσεις του Διοικητικού Συμβουλίου.\nη) Εκθέτει την κατάσταση του Συνεταιρισμού και τη δράση του Διοικητικού Συμβουλίου στις Γενικές Συνελεύσεις.\nθ) Δίνει προς την Εποπτεύουσα Αρχή, το Εποπτικό Συμβούλιο και τους Ελεγκτές όλες τις πληροφορίες, που ζητούνται απ’ αυτούς.\nΤον Πρόεδρο που απουσιάζει ή κωλύεται, αναπληρώνει ο Αντιπρόεδρος του Συνεταιρισμού.\n2. Ο Γραμματέας ενδεικτικά:\nα) Συντάσσει τα πρακτικά των συνεδριάσεων του Διοικητικού Συμβουλίου, τα οποία συνυπογράφει με τον Πρόεδρο.\nβ) Συντάσσει την αλληλογραφία και όλα τα έγγραφα του Συνεταιρισμού, καθώς και τα εντάλματα πληρωμών.\nγ) Έχει την Διεύθυνση των Γραφείων του Συνεταιρισμού και του Αρχείου.\nδ) Προΐσταται του βοηθητικού προσωπικού του Συνεταιρισμού και ρυθμίζει τις εργασίες του.\nΣε περίπτωση απουσίας του Γραμματέα, αυτός αναπληρώνεται από Σύμβουλο που ορίζει το Διοικητικό Συμβούλιο.\n3. Ο Ταμίας εκτελεί την ταμειακή εργασία σύμφωνα με το Καταστατικό και τις αποφάσεις του Διοικητικού Συμβουλίου.\nα) Φροντίζει για την είσπραξη των διαφόρων οφειλών των μελών του Συνεταιρισμού προς αυτόν και κάθε οφειλής γενικά προς τον Συνεταιρισμό, καθώς και των διαφόρων οφειλών προς το Συνεταιρισμό\nβ) Ενεργεί κάθε είσπραξη και πληρωμή, σύμφωνα με ένταλμα υπογεγραμμένο από τον Πρόεδρο και τον Γραμματέα.\nγ) Εκτελεί κάθε σχετική προς την Υπηρεσία του απόφαση του Διοικητικού Συμβουλίου.\nδ) Φυλάσσει το περιεχόμενο του Ταμείου, τα χρηματόγραφα και τα αποδεικτικά έγγραφα.\nε) Συντάσσει τις μηνιαίες καταστάσεις του Ταμείου και καταρτίζει με τον Λογιστή ή τον Γραμματέα τον ετήσιο Ισολογισμό.\nστ) Δίνει όλες τις αναγκαίες εξηγήσεις στο Διοικητικό Συμβούλιο.\nζ) Καταθέτει σε λογαριασμό καταθέσεων του Συνεταιρισμού στο Υποκατάστημα Τράπεζας με την οποία συναλλάσσεται ο Συνεταιρισμός, κάθε ποσό που υπερβαίνει τις τρέχουσες ανάγκες του Συνεταιρισμού, σε μετρητά ποσό έως 1.000 χίλια ευρώ, το οποίο μπορεί να προσαυξάνεται με απόφαση του Διοικητικού Συμβουλίου, μέχρι το διπλάσιο,\nΜε απόφαση του Διοικητικού Συμβουλίου μπορεί τα καθήκοντα του Ταμία να ανατεθούν σε υπάλληλο του Συνεταιρισμού.\n1. Το εποπτικό συμβούλιο αποτελείται από τρία (3) μέλη και εκλέγεται με όμοιο τρόπο όπως και το Δ.Σ. Το ίδιο πρόσωπο δεν μπορεί να μετέχει και στο διοικητικό και στο εποπτικό συμβούλιο. 2. Τα μέλη του διοικητικού και εποπτικού συμβουλίου δεν επιτρέπεται να έχουν μεταξύ τους συγγένεια μέχρι δεύτερου βαθμού.\n3. Με πρόσκληση του/της συμβούλου που πλειοψήφησε το εποπτικό συμβούλιο συνέρχεται και εκλέγει με μυστική ψηφοφορία τον/την πρόεδρο, τον/την αντιπρόεδρο, τον/την γραμματέα, που έχουν την ευθύνη για καθήκοντα που προβλέπει ο Κανονισμός Λειτουργίας του Συνεταιρισμού.\n4. Το εποπτικό συμβούλιο ελέγχει τις πράξεις του διοικητικού συμβουλίου και την τήρηση των διατάξεων του νόμου, του καταστατικού και των αποφάσεων της γενικής συνέλευσης.\n5. Το εποπτικό συμβούλιο παρακολουθεί αδιάλειπτα την πορεία του πενταετούς και του ετήσιου επιχειρησιακού σχεδίου. Έχει δικαίωμα και καθήκον να λαμβάνει γνώση οποιουδήποτε βιβλίου, εγγράφου ή στοιχείων του συνεταιρισμού, να διενεργεί λογιστικό και διαχειριστικό έλεγχο και να παρακολουθεί την πορεία των υποθέσεων του Συνεταιρισμού. Για τη διενέργεια λογιστικού και διαχειριστικού ελέγχου μπορεί να διορίσει έως τρεις ειδικούς συμβούλους ή εμπειρογνώμονες.\n6. Το εποπτικό συμβούλιο αν διαπιστώσει παραβάσεις του νόμου, του καταστατικού και των αποφάσεων της γενικής συνέλευσης ή παρατυπίες ως προς τη διαχείριση, υποδεικνύει στο διοικητικό συμβούλιο την επανόρθωση τους και συγκαλεί τη γενική συνέλευση, όταν θεωρεί ότι πρόκειται για σοβαρές παραβάσεις ή παρατυπίες που μπορεί να βλάψουν τα συμφέροντα του Συνεταιρισμού.\n1. Τα τυχόν πλεονάσματα ο Συνεταιρισμός τα διαχειρίζεται με βάση την αρχή «η εργασία υπερέχει του κεφαλαίου ως κύριος φορέας μετασχηματισμού της κοινωνίας, γι΄ αυτό στους εργαζόμενους και τα μέλη κατανέμεται ο παραγόμενος πλούτος. Το κεφάλαιο αναγνωρίζεται ως εργαλείο ανάπτυξης όμως πάντα είναι υποδεέστερο της εργασίας».\n2. Με βάση την αρχή αυτή ο Συνεταιρισμός εφαρμόζει ένα σύστημα εσωτερικών ατομικών λογαριασμών των εργαζομένων και των μελών, στους οποίους κατανέμει μέχρι το 70% των καθαρών πλεονασμάτων. Από το ποσό αυτό μέχρι το 35% μπορεί να διανέμεται από τη μια στους εργαζόμενους , και από την άλλη στα μέλη καθώς και στα μέλη ανάλογα με τα αποτελέσματα. Το υπόλοιπο, τουλάχιστο το 65%, παραμένει στον Συνεταιρισμό για την εκπλήρωση των σκοπών του. Όλα τα παραπάνω ρυθμίζονται από τον Κανονισμό Λειτουργίας.\n3. Όταν κάποιος εργαζόμενος ή μέλος φεύγει από τον Συνεταιρισμό, παίρνει τα χρήματά του, μαζί με το 75% των πλεονασμάτων που απέφεραν στον Συνεταιρισμό, ενώ ένα 25% παρακρατείται για ανάπτυξη και επενδύσεις.\n4. Το σύστημα αυτό επιτρέπει στο Συνεταιρισμό να κεφαλαιοποιεί άνω του 60% των ετήσιων πλεονασμάτων του και να το αξιοποιεί κυρίως για τη δημιουργία νέων θέσεων εργασίας και την συνεχή ενίσχυση της τοπικής κοινότητας, στην οποία αυτός λειτουργεί.\n5. Ειδικό αποθεματικό προβλέπεται για την πραγματοποίηση κοινωνικών, περιβαλλοντικών, εκπαιδευτικών και άλλων δράσεων του Συνεταιρισμού με σκοπό την υποστήριξη των μελών του και των κατοίκων της περιοχής λειτουργίας του.\nΤα προβλεπόμενα της παραγράφου αυτής ρυθμίζονται λεπτομερέστερα από τον Κανονισμό Λειτουργίας.\nΣυμμετοχή σε Δευτεροβάθμιες Ενώσεις\nΟ Συνεταιρισμός αντιπροσωπεύει μια συνολική προσέγγιση στην ανάπτυξη των συνεταιρισμών. Γι’ αυτό προβλέπει και ένα επιπλέον επίπεδο τους “δευτεροβάθμιους συνεταιρισμούς” που ασχολούνται με την έρευνα, την καινοτομία, τη χρηματοδότηση, την τεχνική υποστήριξη, την παροχή κοινωνικών υπηρεσιών, τις καταναλωτικές ανάγκες κλπ., οι οποίοι μπορούν να αναπαράγουν την κουλτούρα του συνεργατισμού-συνεταιρισμού στις βασικές δραστηριότητες της καθημερινότητας. Με απόφαση της Γενικής Συνέλευσης μπορεί να συμμετέχει σε Ένωση Κοινωνικών – Συνεταιριστικών Επιχειρήσεων του αυτού ή παρεμφερούς σκοπού.\nΕκπαίδευση εργαζομένων και μελών\nΤα μέλη και οι εργαζόμενοι εκπαιδεύονται πάνω στις Συνεταιριστικές αρχές και τις αξίες της κοινωνικής και αλληλέγγυας οικονομίας. Εκπαιδεύονται επίσης σε επαγγελματικά , περιβαλλοντικά, κοινωνικά και πολιτιστικά θέματα.\nΓια το σκοπό της εκπαίδευσης διατίθεται σε ετήσια βάση συγκεκριμένο τμήμα του προϋπολογισμού του Συνεταιρισμού.\nα) Αν αποφασίσει η γενική συνέλευση.\nβ) Αν κηρυχτεί σε πτώχευση.\nΗ διάλυση καταχωρίζεται στο μητρώο συνεταιρισμών του ειρηνοδικείου .\n2. Τη διάλυση του Συνεταιρισμού ακολουθεί η εκκαθάριση. Αν ο Συνεταιρισμός κηρυχθεί σε πτώχευση, ακολουθείται η διαδικασία του εμπορικού νόμου. Την εκκαθάριση διενεργεί το εποπτικό συμβούλιο. Ο Συνεταιρισμός λογίζεται ότι εξακολουθεί να υφίσταται και μετά τη διάλυσή του, εφ' όσον διαρκεί η εκκαθάριση. Κατά την εκκαθάριση διεκπεραιώνονται οι εκκρεμείς υποθέσεις, και ιδίως εισπράττονται οι απαιτήσεις, ρευστοποιείται η περιουσία και πληρώνονται τα χρέη του Συνεταιρισμού. Το υπόλοιπο διανέμεται στα μέλη ανάλογα με τις μερίδες τους.\n3. Αν ο Συνεταιρισμός διαλυθεί λόγω λήξης της διάρκειάς του ή λόγω της πτώχευσής του, η οποία όμως ανακλήθηκε ή περατώθηκε με συμβιβασμό, είναι δυνατή η αναβίωση του με απόφαση της γενικής συνέλευσης που καταχωρίζεται στο μητρώο του ειρηνοδικείου.\n4. Ο Συνεταιρισμός μπορεί να συγχωνευτεί με άλλο ή άλλους Κοινωνικούς Συνεταιρισμούς, υπό την προϋπόθεση ότι ο νέος Συνεταιρισμός θα έχει το χαρακτήρα και τους σκοπούς του Συνεταιρισμού. Για τη συγχώνευση απαιτείται απόφαση των γενικών συνελεύσεων και καταχώρηση του νέου καταστατικού, το οποίο δεν μπορεί να αναιρεί τις βασικές διατάξεις του παρόντος, στο μητρώο συνεταιρισμών του ειρηνοδικείου εκείνου, στην περιφέρεια του οποίου θα έχει την έδρα του ο μετά τη συγχώνευση κοινωνικός συνεταιρισμός. Από την καταχώριση αυτή ο νέος κοινωνικός συνεταιρισμός υπεισέρχεται σε όλα τα δικαιώματα και τις υποχρεώσεις των συνεταιρισμών που συγχωνεύτηκαν. Οι εκκρεμείς δίκες συνεχίζονται απ' αυτόν χωρίς διακοπή.\n1. Τη διοίκηση του Συνεταιρισμού ασκεί η Διοικούσα Επιτροπή η οποία αποτελείται από επτά τακτικά μέλη και ισάριθμα αναπληρωματικά που εκλέγονται από τη Γενική Συνέλευση.\n2. Η διάρκεια της θητείας της Διοικούσας Επιτροπής είναι δύο (έως πέντε) έτη και μπορεί να παρατείνεται, το πολύ για τρεις (3) μήνες από τη λήξη της, εντός των οποίων θα πρέπει να συνέλθει η Γενική Συνέλευση των μελών για την εκλογή νέου Διοικητικού Συμβουλίου.\n4. Η Διοικούσα Επιτροπή μέσα σε ένα (1) μήνα πρέπει να δηλώσει την εκλογή της για καταχώρηση στο\n1. Το πρώτο Διοικητικό Συμβούλιο του Συνεταιρισμού εκλέγεται, μετά από μυστική ψηφοφορία, από την Τακτική Γενική Συνέλευση που συνέρχεται κατά το δεύτερο έτος από την εκλογή της προσωρινής Διοικούσας Επιτροπής.\nΑναρτήθηκε από Αντώνης Κοκορίκος στις 8:06 π.μ.


Βραβείο «Χρυσό Τιμόνι 2017» για το Volkswagen Arteon - CYPRUS SPORTS NEWS\nΤο Χρυσό Τιμόνι απονέμεται κάθε χρόνο, σε μοντέλα που διαγωνίζονται στις εξής κατηγορίες: μικρά και compact, μικρά SUV, μεγάλα SUV, μεσαία-πολυτελή και τέλος σπορ μοντέλα. Το βαρύτιμο τρόπαιο για το 2017 διεκδίκησαν συνολικά 42 μοντέλα, από τα οποία οι αναγνώστες των Auto Bild, Bild am Sonntag και των θυγατρικών τους σε 20 χώρες ανά την Ευρώπη, ανέδειξαν μέσα από ψηφοφορία τα τέσσερα επικρατέστερα σε κάθε κατηγορία.\nΣτη συνέχεια, ακολούθησαν δοκιμές στην πίστα του Μπαλόκο, στην Ιταλία, με την επιτροπή αποτελούμενη από 53 προσωπικότητες από διάφορους χώρους, να καταλήγει στους τελικούς νικητές μέσα από μία ιδιαίτερα απαιτητική διαδικασία.\nΣτην αιτιολόγηση της απονομής του βραβείου στο Arteon, τα μέλη της επιτροπής ανέφεραν ότι το μοντέλο της Volkswagen ξεχωρίζει ως «ένα αληθινό all-rounder, ένα gran turismo με εξαιρετικά ζυγισμένο πλαίσιο, τεχνολογικά προηγμένους κινητήρες και άψογο σύστημα διεύθυνσης».\nΤο Arteon διατίθεται στην Ελλάδα με πολύ πλούσιο επίπεδο εξοπλισμού και πληθώρα συστημάτων ενημέρωσης/ψυχαγωγίας, άνεσης και ασφάλειας, αποκλειστικά σε δίλιτρους κινητήρες βενζίνης ή πετρελαίου και τιμές που ξεκινούν από τα 39.900 €.


Δοκιμάσαμε τα σιγοκαπνιστά BBQ κρεατικά του Po' Boys - www.olivemagazine.gr\nΑπό: Βασίλης Δημαράς | 08.05.2018 | Έξοδος, Εστιατόρια & Bars\nΚάθε φορά που συναντούσα στο Mama Roux τον chef Βασίλη Σπόρο, καταλήγαμε να μιλάμε για την κουζίνα της Νέας Ορλεάνης. Για την κουζίνα που λατρεύει και για ότι θα ήθελε να βρει έναν χώρο να φτιάχνει όλα αυτά τα καλούδια του Αμερικάνικου Νότου και να «παίζει» με τα καπνιστά ψησίματα που δίνουν μια σχεδόν ελκυστική νοστιμιά στα κρέατα. Και η αλήθεια είναι ότι το πλάνο του είχε μπει σε καλό δρόμο με τα pop up που έκανε με το food truck του (βλ. Athens Food Market, Street Food Festival). Αυτή η ιδέα δεν άργησε να βρει ένα πιο «σταθερό» μέρος και να αράξει. Κάπως έτσι γεννήθηκε, λοιπόν, το Po’ Boys στου Ψυρρή, μαζί με τη βοήθεια του John Higgins, ιδιοκτήτη του Mama Roux και καλού φίλου του Βασίλη.\nΜε το που μπαίνει κανείς στο μαγαζί καταλαβαίνει από την αρχή την ιδέα: dinner της δεκαετίας του ’50 κάπου στην Αμερική ή μάλλον κάπου στον Αμερικάνικο Νότο. Και αυτό γίνεται αμέσως αντιληπτό από τις μουσικές που ντύνουν τον χώρο. Ένας χώρος που έχει στηθεί σωστά, με αρκετά τραπέζια, όμορφες λεπτομέρειες -σαν τη γωνία με τον καναπέ και τον καθρέπτη από πάνω- μεγάλες τζαμαρίες, που τώρα πια θα ανοίγουν και μια εξέδρα με στημένα κόκκινα ντραμς και δίπλα τους ένα μαύρο πιάνο.\nΌταν βρεθεί ο κατάλογος στα χέρια σας ίσως να έχετε πολλές άγνωστες λέξεις. Δεν χρειάζεται να τρομάξετε, όμως, γιατί τα παιδιά του σέρβις ξέρουν να σας τα εξηγήσουν όλα. Από την άλλη, δεν είναι και τόσο μπερδεμένος μιας και χωρίζεται σε δύο μέρη: σε σάντουιτς και φυσικά μπέργκερ, που συνοδεύονται είτε από χρυσαφένιες τραγανές τηγανητές πατάτες είτε από πατατοσαλάτα. Αυτό που πρωταγωνιστεί, λοιπόν, εδώ στο Po’ Boys και κάνει τη διαφορά είναι το σιγοκαπνιστό BBQ. Μια διαδικασία καπνίσματος των κρεάτων που απαιτεί πολλές ώρες (τουλάχιστον 8) και σταθερή θερμοκρασία (γύρω στους 120 βαθμούς). Έτσι, τα κρέατα έρχονται ζουμερά, ελαφρώς ροζ μέσα (χρώμα που οφείλεται στο κάπνισμα) και όμορφα τραγανά απ’ έξω. Η νοστιμιά τους εντείνεται και από ένα μείγμα από 8 διαφορετικά μπαχαρικά που το χρησιμοποιούν ως rub.\nΦυσικά υπάρχουν και άλλες συνταγές από τα νότια μέρη της Αμερικής που συμπληρώνουν τον κατάλογο και τον κάνουν ακόμα πιο ενδιαφέροντα. Εκείνη την ημέρα που το επισκέφτηκα δοκίμασα μια πολύ γευστική αλλά και καυτερή σούπα με γαρίδες, κοτόπουλο και το δικό τους λουκάνικο που όντως άνοιγε την όρεξη. Στο τραπέζι μου επίσης ήρθε και το αμαρτωλό Mac n’ Cheese με 4 διαφορετικά τυριά που αν το πιρούνι μου είχε μιλιά θα μου έλεγε να το αφήσω για πάντα εκεί στο χρυσαφί μείγμα των τυριών. Ενδιαφέρον είχαν και τα πληθωρικά Corian takos, όπως και η σαλάτα του Καίσαρα που αντί για κοτόπουλο είχε γαλοπούλα.\nΚάτι ακόμα που προσέχουν εδώ και φαίνεται ότι αγαπάει ο Βασίλης είναι οι μπίρες. Η αλήθεια είναι ότι το bbq τραβάει. Έτσι, θα βρείτε μια κάβα με πάνω από 40 ετικέτες από ελληνικές μικροζυθοποιίες. Μαθαίνω ότι θα έχουν και guest κατά καιρούς από το εξωτερικό «για να κάνουν ακόμα καλύτερη τη γευστική εμπειρία», όπως θα μου πει ο Βασίλης. Μαθαίνω, τέλος, ότι σε λίγο καιρό θα ξεκινήσει και το brunch τους. Θα σερβίρεται μόνο τα Σαββατοκύριακα από τις 11 το πρωί και θα είναι αποκλειστικά και μόνο με γεύσεις Νέας Ορλεάνης. Γι’ αυτό όμως θα σας πούμε περισσότερα, όταν το δοκιμάσουμε.\nΑγαθάρχου 12 & Λεπενιώτου, Ψυρρή τηλ. 2103234672. Τιμές: γύρω στα 15 ευρώ/άτομο. Παρ. – Κυρ. και μεσημέρι.\n* Για την ιστορία η έκφραση Po’ Boys προέρχεται από το poor boys (φτωχόπαιδα) και αναφέρεται στους απεργούς του τραμ, στα λεγόμενα «φτωχόπαιδα» της Λουϊζιάνα του 1929, αλλά και στο ταπεινό σάντουιτς που τους μοίραζαν τα μαγαζιά.\nBBQ, Po' boys, μπάρμπεκιου, Ψυρρή


Σταϊκούρας: «Ψήφος εμπιστοσύνης» στην οικονομία η έκδοση ομολόγου- Πώς θα αξιοποιηθούν τα χρήματα | mononews\nΣταϊκούρας: «Ψήφος εμπιστοσύνης» στην οικονομία η έκδοση ομολόγου- Πώς θα αξιοποιηθούν τα χρήματα\n3 Σεπτεμβρίου 2020 10:11\nΓια την άντληση 2,5 δισ. ευρώ από το δεκαετές ομόλογο, τους τρεις πυλώνες αξιοποίησης των χρημάτων και τις φορολογικές ελαφρύνσεις που αναμένονται, μίλησε ο υπουργός Οικονομικών Χρήστος Σταϊκούρας.\nΗ Ελλάδα άντλησε 2,5 δισ. ευρώ από το δεκαετές ομόλογο, εξέλιξη στην οποία αναφέρθηκε ο κ. Σταϊκούρας, τονίζοντας ότι για να αντιμετωπιστούν οι δαπάνες και οι ανάγκες που έχει η κοινωνία – νοικοκυριά και επιχειρήσεις- πρέπει να έχεις τους ανάλογους πόρους, «χρειάζεται δηλαδή, να έχεις ισχυρό ταμείο».\n«Μεθοδικά και συστηματικά χτίζουμε αυτό το Ταμείο, και το χτίζουμε με τους καλύτερους όρους για την οικονομία και την κοινωνία» είπε ο κ. Χρήστος Σταϊκούρας μιλώντας στο MEGA.\nΤόνισε ότι έχουν δοθεί όλο αυτό το διάστημα πολλοί πόροι για την πραγματική οικονομία και την ενίσχυση της κοινωνίας. «Αυτό δεν σημαίνει ότι έχουν καλυφθεί όλες οι ανάγκες της κοινωνίας. Άρα το επόμενο διάστημα η κυβέρνηση θα πάρει επιπλέον μέτρα και πρωτοβουλίες για να βοηθήσει την οικονομία» είπε. Και εξήγησε ότι αυτό θα γίνει «στοχευμένα», ανά περιοχές και κλάδους.\nΤέλος αναφέρθηκε στις αντικειμενικές αξίες και τόνισε πως «εάν είναι εφικτό θα μειώσουμε τον ΕΝΦΙΑ το 2021».\nέκδοση ομολόγουΧρήστος Σταϊκούρας


ΑΝΕΞΑΡΤΗΤΗ ΔΙΑΔΙΚΤΥΑΚΗ ΚΟΙΝΟΤΗΤΑ ΤΩΝ ΟΠΟΥ ΓΗΣ ΠΡΟΟΔΕΥΤΙΚΑΝΩΝ: Δεν τα κλεψα εγω...δεν βαζω πλατη ρε!!\nΌλοι περιμένουμε εναγωνίως το Κυριακάτικο ματς στο Μενίδι (το οποίο θα κρίνει ίσως και το πρωτάθλημα). Παρόλα αυτά, δεν παύουμε να βλέπουμε τι συμβαίνει γύρω μας και, δόξα τω Θεώ, σαν blog έχουμε πολλές φορές αποδείξει ότι δεν αδιαφορούμε για τα εκτός μπάλας δρώμενα. Κάθε άλλο μάλιστα, πάντα εκφέρουμε απόεις και γεγονότα.\nΕιλικρινά, όποιος αδιαφορεί για όλα όσα γίνονται αυτές τις μέρες στην οικονομία και ασχολείται μόνο με το ματς στο Μενίδι και το ματς στη Τούμπα, ζει στον δικό του κόσμο. Κύριοι, θυμάστε παλιά που λέγαμε «πάμε για φούντο»? Δυστυχώς η έκφραση αυτή ανήκει πλέον στο παρελθόν, διότι ο «φούντος» είναι πια εδώ. Θα φουντάρουμε?..\nΟ Πρωθυπουργός θέλει την βοήθειά μας. Ποια βοήθειά μας ρε? Είμαι 25 χρονών. Και να ήθελα να κλέψω το κράτος δεν μπορώ. Γιατί να πληρώσω εγώ τη νύφη? Γιατί να μου κάνουν εμένα περικοπές από το μισθό μου? Γιατί να φτάσω να πληρώνω 1.5€ το λίτρο βενζίνης και 5€ τα τσιγάρα μου? Γιατί κάνουν απεργία οι Τελωνιακοί, με κοροιδεύουν στα μούτρα μου? Γιατί να μου κόψουνε τα δώρα μου ρε, ενώ οι υπάλληλοι της Βουλής παίρνουν 16 (!) μισθούς και δεν τους το αλλάζει? Πού είναι οι γιατροί στο Κολωνάκι ρε? Γιατί καλύφθηκε το θέμα? Γιατί? Γιατί?..\nΗ απάντηση είναι, λέει, δεν έχω λεφτά… ΠΟΥ ΠΗΓΑΝΕ ΤΑ ΛΕΦΤΑ ΡΕ?????????????????\nΠΟΥ ΠΗΓΑΝΕ ΤΑ ΛΕΦΤΑ?????????????????\nΝΑ ΠΑΝΕ ΦΥΛΑΚΗ ΡΕ ΑΥΤΟΙ ΠΟΥ ΤΑ ΠΗΡΑΝΕ, ΚΑΙ ΝΑ ΤΟΥΣ ΤΑ ΠΑΡΟΥΜΕ ΚΑΙ ΠΙΣΩ!!!\nΖητάω κάτι τραγικό? Απλά να ισχύσει ο νόμος! Σε εμένα γιατί ισχύει δηλαδή?..\nΧίλια συγνώμη αν σας κούρασα, αλλά όπως είπε και ο Λάκης: «Ακόμα και αν δεχτούμε να δώσουμε πλάτες για να βοηθήσουμε, κώλο δε δίνουμε ρε…»\nφωναξε απο την κερκιδα ο vasilis στις 12:35 π.μ. Ετικέτες πολιτικη


Αυτή θα είναι η τρίτη σεζόν που θα αποτελέσουν το οδηγικό δίδυμο της αμερικανικής ομάδας, η οποία ποντάρει στη σταθερότητα. Ο Grosjean είναι στις τάξεις της από το ξεκίνημα της πορείας της στην κορωνίδα του μηχανοκίνητου αθλητισμού.\n«Από το ξεκίνημα της πορείας μας, κρίναμε πως θέλαμε έμπειρους οδηγούς για να επιταχύνουν την εξέλιξη του μονοθεσίου και της ομάδας μας. Και έχουμε δύο πολύ καλούς και πολύ έμπειρους οδηγούς. Κάθε χρόνο σημειώνουμε σημαντική βελτίωση και η διατήρηση των Romain Grosjean και Kevin Magnussen ήταν εύκολη απόφαση για εμάς», ανέφερε ο διευθυντής της Haas, Guenther Steiner.\nΒέβαια ο Grosjean Φέτος ήταν υπό πίεση μετά από μία σειρά λαθών, ωστόσο η εντυπωσιακή τέταρτη θέση στο Red Bull Ring, σε συνδυασμό με τρία ακόμα πλασαρίσματα στους βαθμούς, έπεισαν τον Gene Haas να τον κρατήσει. Συνολικά ο 32χρονος έχει 137 συμμετοχές σε Grand Prix, 10 βάθρα και 371 κερδισμένους πόντους. Οι 29 εξ αυτών ήρθαν στην παρθενική σεζόν της Haas και έχει πάρει το 55.3% των συνολικών πόντων που έχει κερδίσει η αμερικανική ομάδα στη Formula 1.\n«Όσα έχει πετύχει αυτή η ομάδα σε τόσο μικρό χρονικό διάστημα είναι εντυπωσιακά. Κι ως κάποιος που είναι στις τάξεις της από το ξεκίνημα, νιώθω περηφάνια. Χαίρομαι που θα συνεχίσω», είπε μεταξύ άλλων ο Grosjean.\nΌσο για τον Magnussen, κάνει την καλύτερη σεζόν του και βρίσκεται στην ένατη θέση της βαθμολογίας με 49 πόντους στο ενεργητικό του. Ο 25χρονος Δανός έχει συνολικά μαζέψει 130 πόντους σε 75 Grand Prix, έχοντας θητεύσει ακόμα σε McLaren και Renault.\n«Δεν έχω συναντήσει ποτέ στην καριέρα μου κατάσταση σαν αυτή που έχουμε εδώ στη Haas. Όλοι εδώ λατρεύουν τους αγώνες και παλεύουν με τον ίδιο στόχο. Χωρίς γραφειοκρατία, όλα είναι ξεκάθαρα», είπε μεταξύ άλλων ο Magnussen.\nForce India Lance Stroll ?


Τεχνική Επίσκεψη στον Υπό κατασκευή Σταθμό Μετρό Πειραιά\nΗ ΕΕΣΥΕ διοργάνωσε την 4-12-2019, με την ευκαιρία του εορτασμού της Αγ. Βαρβάρας, προστάτιδας των εργαζομένων στα υπόγεια έργα, Τεχνική Επίσκεψη στον υπό κατασκευή σταθμό ΜΕΤΡΟ του Πειραιά. Η κατασκευή του νέου αυτού σταθμού παρουσιάζει σημαντικές τεχνικές προκλήσεις λόγω της εγγύτητάς του με το Λιμάνι του Πειραιά και σημαντικά νεοκλασσικά κτίρια.\nΚατά την επίσκεψη πραγματοποιήθηκε ενημέρωση / παρουσιάσεις στα εργοταξιακά γραφεία από συναδέλφους της ΑΤΤΙΚΟ ΜΕΤΡΟ και της αναδόχου κοινοπραξίας «J&P – ABAΞ Α.Ε. – GHELLA SPA – ALSTOM TRANSPORT S.A.» και εν συνεχεία πραγματοποιήθηκε μετάβαση στο υπόγειο έργο.\nΤεχνική Επίσκεψη στο Μετρό Θεσσαλονίκης\nΜε την ευκαιρία του εορτασμού της Αγ. Βαρβάρας, προστάτιδας των εργαζομένων στα υπόγεια έργα, η ΕΕΣΥΕ διοργάνωσε Τεχνική Επίσκεψη στα έργα του ΜΕΤΡΟ Θεσσαλονίκης. Η Τεχνική Επίσκεψη είχε προγραμματιστεί για το πρωί του Σαββάτου 9 Δεκεμβρίου 2017. Πραγματοποιήθηκε επίσκεψη στον υπό κατασκευή Σταθμό Καλαμαριάς και στο αμαξοστάσιο Πυλαίας.\nΤην Κυριακή, 6 Δεκεμβρίου 2009, θα γίνει μονοήμερη εκδρομή στο Τεχνολογικό Πάρκο Λαυρίου και τεχνική επίσκεψη στον υπόγειο χώρο αποθήκευσης αποβλήτων που έχει κατασκευαστεί με τη μέθοδο θαλάμων και στύλων.\nΤην Κυριακή, 14 Δεκεμβρίου 2008, πραγματοποιήθηκε μονοήμερη εκδρομή στις σήραγγες του τμήματος Κόρινθος Πάτρα της ΕΡΓΟΣΕ και τεχνική επίσκεψη στη σήραγγα Αιγίου.\nΤην Κυριακή, 2 Δεκεμβρίου 2007, πραγματοποιήθηκε ημερίσια τεχνική επίσκεψη στη σιδηροδρομική σήραγγα Καλλιδρόμου της ΕΡΓΟΣΕ.\nΤην Κυριακή, 4 Δεκεμβρίου 2005, πραγματοποιήθηκε ημερίσια τεχνική επίσκεψη στο Βαγονέτο.


Πλατανιάς: Ο Φανούρης τα έχει… 300! - Flashnews.gr\nΣτο… κλαμπ των 300ρηδων της Α’ Εθνικής μπήκε από την Κυριακή (02/10) ο Φανούρης Γουνδουλάκης, με τη χρησιμοποίησή του ως αλλαγή στο ματς του Πλατανιά με τον Παναιτωλικό.\nΟ έμπειρος μέσος και εκ των αρχηγών της χανιώτικης ομάδας έφτασε τις 300 συμμετοχές στη "μεγάλη" κατηγορία. Το ντεμπούτο του είχε γίνει τον Μάιο του 2001 με τη φανέλα της Καλαμάτας, σε παιχνίδι κόντρα στον Παναθηναϊκό (2-4). Οι επόμενες 234 συμμετοχές του στην Α’ Εθνική έγιναν με τον Πανιώνιο, ενώ με τα ερυθρόλευκα έφτασε τις 65.\nΗ αναφορά του Πλατανιά για τις 300 συμμετοχές του Φανούρη:\nΟ Γουνδουλάκης στη Super League\nΠανιώνιος 234 συμμ. – 23 γκολ – 18 ασίστ – 21 κίτρινες\nΠλατανιάς 65 συμμ. – 9 γκολ – 8 ασίστ – 3 κίτρινες\nΚαλαμάτα 1 συμμ.\nΣύνολα: 300 συμμ. – 32 γκολ – 26 ασίστ – 24 κίτρινες\nΔευτέρα, 3 Οκτωβρίου 2016, 20:32


Γέμισε τη ζωή σου με χαρά και θετική ενέργεια, έχοντας ως οδηγό το αγαπημένο σου κατοικίδιο!\nΤο άγχος και η πίεση που έχει κατακλύσει την καθημερινότητά μας, πολλές φορές μας κάνει να πιστεύουμε πως η ευτυχία είναι κάτι αρκετά μακρινό, ένας περίπλοκος στόχος που είναι σχεδόν αδιανόητο να πετύχεις. Ωστόσο, το κυνήγι της ευτυχίας είναι πολύ πιο απλή υπόθεση, μιας και η ουσιαστική χαρά της ζωής βρίσκεται στις μικρές και απλές στιγμές μας. Έμπρακτο παράδειγμα αποτελούν οι τετράποδοι φίλοι του ανθρώπου, που μας διδάσκουν πως είναι να είσαι ευτυχισμένος, πιο ικανοποιημένος και ευγνώμων με όσα ήδη έχεις.\nΆλλωστε δεν είναι τυχαίο ότι έρευνες έχουν καταδείξει πως τα άτομα που ζουν, έχοντας ως κατοικίδια σκύλους, είναι περισσότερο ευτυχισμένα από τα υπόλοιπα. Παρακάτω ακολουθούν λοιπόν, μερικά από τα… tips που μπορεί ο καθένας μας να αντλήσει και να εφαρμόσει στην καθημερινότητά του, παρατηρώντας τον τρόπο ζωής και συμπεριφοράς των αγαπημένων μας φίλων.\n1.Η ευτυχία είναι… απλή\nΗ ευτυχία μπορεί να φαίνεται κάτι αρκετά περίπλοκο, ωστόσο στην πραγματικότητα είναι πολύ απλή, αρκεί να καταλάβεις πως η ουσιαστική μορφή της βρίσκεται στη συνύπαρξή σου με τους ανθρώπους που αγαπάς και σε αγαπούν ή σε πράγματα που πραγματικά απολαμβάνεις. Ένας σκύλος για παράδειγμα, μπορεί να βρει χαρά μέσα από έναν απλό περίπατο ή την επαφή του με τη φύση. Επομένως, προσπάθησε να είσαι ευγνώμων για όσα έχεις, και μην αναγάγεις ως κάτι δύσκολο την ευτυχία, αφού το να είσαι χαρούμενη είναι απλά… απλό. Ακόμα και ο περίπατος στην εξοχή μια ανοιξιάτικη μέρα, ο ήλιος και τα ανθισμένα λουλούδια, μπορούν να σε κάνουν να νιώσεις ευφορία, για το λόγο αυτό, μάθε να απολαμβάνεις το μεγαλείο της λιτότητας.\n2.Κάνε δραστηριότητες που αγαπάς\nΑκόμα και αν οι υποχρεώσεις σου δεν σου επιτρέπουν να έχεις αρκετό ελεύθερο χρόνο, μην ξεχνάς να το ρίχνεις και λίγο έξω, διασκεδάζοντας πραγματικά. Προτίμησε να μην σπαταλάς το χρόνο σου σε ό, τι είναι αμφίβολο πως θα σου προσφέρει χαρά και κάνε πράγματα που πραγματικά θα σου χαρίσουν χαμόγελο. Μπορεί να σου φαίνεται αρκετά απλοϊκό να πας για έναν καφέ με φίλους ΠΑΛΙ, ωστόσο, αν αυτό είναι που θα σε κάνει περισσότερο χαρούμενη από το να ζήσεις μία μοναδική εμπειρία κάνοντας ένα νέο σπορ ή χόμπι που ουσιαστικά θα σε κουράσει, τότε μην υποτιμάς την αξία του. Σκέψου πως ο τετράποδος φίλος σου, είναι ευτυχισμένος απλά και μόνο απολαμβάνοντας μία καθημερινή και συνηθισμένη βόλτα.\n3.Υποδέξου τους αγαπημένους σου με χαμόγελα!\nΕίτε έλειψες για μέρες, είτε για λίγα λεπτά, ο σκύλος σου θα σε υποδεχθεί πίσω στο σπίτι με το ίδιο χαμόγελο, τον ίδιο ενθουσιασμό. Αν κάτι θα έπρεπε να σου γίνει μάθημα από αυτόν, είναι η απεριόριστη χαρά που δίνει και σε εσένα η συμπεριφορά του αυτή, που σε γεμίζει αγάπη και θετική ενέργεια. Δες τον λοιπόν ως ένα παράδειγμα προς μίμηση, και υποδέξου την επόμενη φορά με ένα διάπλατο χαμόγελο τον σύντροφό σου, τους φίλους σου, τους γονείς σου. Η χαρά που θα δώσεις θα είναι εξίσου μεγάλη με εκείνη που παίρνεις και εσύ από το αγαπημένο σου κατοικίδιο.\n4.Εξέφρασε ανοιχτά τη χαρά σου\nΌταν είσαι ενθουσιασμένη με κάτι ή απλά χαρούμενη, δείξε στους άλλους αυτό που νιώθεις. Όπως ακριβώς και ο σκύλος σου, που κουνά την ουρά του, χοροπηδά τριγύρω και είναι ανίκανος να ελέγξει τα συναισθήματά του, έτσι και εσύ, χαμογέλασε και εξέφρασε ανοιχτά όσα νιώθεις, μοίρασε τη θετική σου ενέργεια και άφησε τους γύρω σου να την μοιραστούν μαζί σου.\n5.Διεκδίκησε όσα θέλεις\nΟι σκύλοι ξέρουν καλά πώς να ζητούν την εκπλήρωση των επιθυμιών και των αναγκών τους. Για παράδειγμα, όταν θέλουν να βγουν έξω πλησιάζουν την πόρτα γρατζουνώντας την ή όταν θέλουν να ασχοληθείς μαζί τους, το μόνο σίγουρο είναι πως… θα σε κάνουν να το καταλάβεις. Αντίστοιχα και εσύ λοιπόν, μάθε να εκφράζεσαι χωρίς φόβο. Ζήτα αυτά που θέλεις πραγματικά και μην περιμένεις οι άλλοι να έχουν… μαντικές ικανότητες και να διαβάζουν τη σκέψη σου.\n6.Κάνε καινούριους φίλους\nΟι σκύλοι δεν ντρέπονται να πλησιάζουν άλλους σκύλους. Αντιθέτως, λατρεύουν να κάνουν νέους «φίλους» και δεν περιμένουν απλά πότε κάποιος θα τους δώσει σημασία για να κοινωνικοποιηθούν, αφού πλησιάζουν από μόνοι τους, τους σκύλους ή τα πρόσωπα που επιθυμούν, και προσπαθούν να «συστηθούν» με ένα φιλικό για τους ίδιους τρόπο. Κάπως έτσι και εσύ, μπορείς να προσπαθήσεις να είσαι πιο ανοιχτή σε νέες φιλίες, να δίνεις ευκαιρίες στα άτομα που σε πλησιάζουν, χωρίς να έχεις ενδοιασμούς, αλλά και να προσεγγίζεις και εσύ αντίστοιχα, άτομα που σου φαίνονται ενδιαφέροντα. Αν το κάνεις συνήθεια, τότε αυτό μόνο χαμόγελα, χαρά και εμπειρίες θα μπορούσε να προσθέσει ση ζωή σου.


Γερμανική ατομική βόμβα - Σελίδα 3 - To forum είναι ανενεργό από το Μάρτιο του 2016. Οι σελίδες παραμένουν διαθέσιμες για "ιστορικούς" λόγους.\nΔημοσίευση από Αιών » 20 Μάιος 2007 19:39\nΤότε να πας να τα βρεις Alex και μετά να έρχεσαι να λες ότι δεν ειναι αλήθεια. Έχεις εσύ κανένα δεδομένο ή απλά μας κάνεις υποδείξεις?\nΔημοσίευση από fluke » 21 Μάιος 2007 11:46\nΝαι alex πήγαινε να βρεις στοιχεία και δεδομένα ότι ΔΕΝ έγινε πυρηνική δοκιμή (αλήθεια πως γίνεται αυτό?) και μέχρι τότε όλοι θα πιστεύουμε ότι έγινε χωρίς να έχουμε κάποια έστω ένδειξη!!\nΤο μόνο σίγουρο είναι ότι υπήρχε έρευνα σε πολύ προχωρημένο στάδιο από τη γερμανία. Και ήταν θέμα χρόνου το πότε θα τελοιοποιούσαν την πυρηνική κεφαλή.\nΜήπως τα στοιχεία που δίνει ο pnyka συνδυάζονται με δοκιμή/ές μικρής ισχύος μη ανιχνεύσιμες σήμερα?\nBy the way υπάρχει και καμιά βιβλιογραφική αναφορά / reference?\nΔημοσίευση από Κώστας Δελήμπασης » 29 Μάιος 2007 23:37\nΥπάρχουν 2 βιβλία τα οποία έθεσαν το ζήτημα των πυρηνικών δοκιμών στη Ναζιστική Γερμανία. Το πρώτο γράφτηκε από ένα Ιταλό δημοσιογράφο (L. Romersa, Le Armi Segrete di Hitler) και το δεύτερο από ένα Γερμανό ιστορικό (Rainer Karlsch, Hitler's Bomb). Περιγράφουν τόσο προσωπικές μαρτυρίες των ιδίων, όσο και μια σειρά εγγράφων τα οποία φέρονται να δίνουν νέα στοιχεία για το πυρηνικό πρόγραμμα των Γερμανών. Όμως η πιο αξιόπιστη βιβλιογραφική αναφορά είναι οι απομαγνητοφωνημένες παρακολουθήσεις των κορυφαίων Γερμανών επιστημόνων που είχαν εμπλακεί στο πυρηνικό πρόγραμμα της Γερμανίας, ενόσω ήταν κρατούμενοι στην Αγγλία μετά τη λήξη του πολέμου (Hitler's Uranium Club: The Secret Recordings at Farm Hall).\nΗ Γερμανική ατομική βόμβα\nΔημοσίευση από scire » 10 Ιούλ 2007 00:42\nΠριν την έναρξη του Β΄ Π.Π. η Γερμανία βρισκόταν στην πρωτοπορία των θετικών επιστημών και βέβαια της Φυσικής, με κορυφαία προσωπικότητα τον Βέρνερ Καρλ Χάιζενμπεργκ, ο οποίος είχε διακριθεί για τις εργασίες του στην Υποατομική Φυσική και για την διατύπωση της αρχής της απροσδιοριστίας. Μετά την κατάληψη της Τσεχοσλοβακίας το 1938, διέθετε επίσης επάρκεια πρώτων υλών καθώς είχαν περιέλθει σε Γερμανική κατοχή τα πλούσια σε ουράνιο ορυχεία της Σουδητίας.\nΕπίσης η καθοριστική, για την ανάπτυξη των ατομικών όπλων, επιστημονική ανακάλυψη της σχάσης του πυρήνα του ουρανίου, σημειώθηκε στη Γερμανία στις 19 Δεκεμβρίου 1938 υπό των Όττο Χαν και Φριτς Στράσμαν.\nΓια τους λόγους αυτούς και παρά τις εξηγήσεις που έχουν προταθεί κατά καιρούς, το γεγονός ότι η Γερμανία δεν κατάφερε εντέλει να αναπτύξει ατομικά όπλα, δεν μπορεί παρά να προβληματίζει τουλάχιστον.\nΤο ότι οι Γερμανοί αντιμετώπισαν την εκδοχή ενός τέτοιου όπλου με την δέουσα σοβαρότητα, κι όχι επιπόλαια και προς όφελος πιο «εξωτικών» όπλων όπως οι βαλλιστικοί πύραυλοι, τα αεριωθούμενα αεροσκάφη κλπ, - εξήγηση που προβάλλεται ως αίτιο της Γερμανικής αποτυχίας στην ατομική προσπάθεια - αποδεικνύεται απΆτα παρακάτω:\nΣτις 29 Απριλίου 1939 πραγματοποιήθηκε στο Βερολίνο η πρώτη μυστική συνάντηση αξιωματούχων του ΓΆ Ράιχ και επιστημόνων για την εξέταση της δυνατότητας ανάπτυξης ατομικών όπλων.\nΣτις 16 Σεπτεμβρίου ακολούθησε δεύτερη συνάντηση με αξιωματικούς του Γραφείου Όπλων του Γερμανικού Στρατού (Heereswaffenamt) και ομάδας επιστημόνων η οποία θα έμενε γνωστή ως η Λέσχη του Ουρανίου (Uranverein). Μεταξύ των επιστημόνων περιλαμβάνονταν οι διακεκριμένοι Βάλτερ Μπότε, Χανς Γκάιγκερ, Όττο Χαν, Πάουλ Χάρτεκ και Καρλ Φρήντριχ φον Βάιτσέκερ.\nΤην 26η Σεπτεμβρίου αποφασίστηκε η χρησιμοποίηση των εγκαταστάσεων του Ινστιτούτου Kaiser Wilhelm για την διενέργεια των εργασιών του ατομικού προγράμματος.\nΣτις 6 Δεκεμβρίου του ίδιου έτους γίνεται για πρώτη φορά λόγος για τον εμπλουτισμό του ουρανίου ως μοναδικής μεθόδου κατασκευής ατομικού όπλου από τον Χάιζενμπεργκ.\nΤον Ιανουάριο του 1940 παραδόθηκε στον Γερμανικό στρατό ο πρώτος τόνος οξειδίου υψηλής καθαρότητας από την εταιρία Auer. Στο μεταξύ οι Γερμανοί είχαν απαγορεύσει την εξαγωγή οποιασδήποτε ποσότητας ουρανίου απΆτα ορυχεία της Τσεχοσλοβακίας προς τρίτες χώρες.\nΤον Ιούλιο του 1940 ο Βάιτσέκερ αναφέρει στη Heereswaffenamt τη δυνατότητα χρησιμοποίησης Ποσειδωνίου και Πλουτωνίου(!) ως σχάσιμων υλικών για την κατασκευή ατομικής βόμβας. Το φθινόπωρο του ίδιου έτους κατασκευάστηκε στο Ινστιτούτο Kaiser Wilhelm πειραματικός πυρηνικός αντιδραστήρας η πρώτη δοκιμή του οποίου απέτυχε. Το καλοκαίρι του 1941 κατασκευάζουν δεύτερο πυρηνικό αντιδραστήρα τον οποίο και θέτουν επιτυχώς σε λειτουργία.\nΜε λίγα λόγια μέχρι και το 1941 οι Γερμανοί έδειχναν όχι μόνο να έχουν πάρει στα σοβαρά το ενδεχόμενο ανάπτυξης ατομικών όπλων, αλλά και να προηγούνται των Αμερικανών.\nΒέβαια από ένα σημείο και μετά οι Αμερικανοί ακολουθούν ασύγκριτα ταχύτερους ρυθμούς έρευνας στον συγκεκριμένο τομέα, όμως το ζήτημα που τίθεται από ιστορικής πλευράς δεν είναι το ποιος έκοψε πρώτος το νήμα του τερματισμού – η Ιστορία άλλωστε δεν αφήνει κανένα περιθώριο αμφισβήτησης – αλλά το αν οι Γερμανοί κατασκεύασαν, έστω και καθυστερημένα, ατομικό όπλο μικρής έστω ισχύος.\nΔημοσίευση από scire » 10 Ιούλ 2007 00:46\nΤο ότι είχαν το απαραίτητο υπόβαθρο για κάτι τέτοιο είναι μάλλον βέβαιο. Το ότι τους απασχόλησε σοβαρά, δεσμεύοντας τους αναγκαίους οικονομικούς πόρους αλλά και επιστημονικό προσωπικό, είναι επίσης δεδομένο.\nΟι δοκιμές αυτές όμως πραγματοποιήθηκαν η όχι;\nΤο 2005 ο Λουίτζι Ρομέρσα δημοσίευσε το βιβλίο του με τίτλο «Le armi segrete di Hitler». ΣΆαυτό αναφέρει ότι το 1944 κι ενώ εργαζόταν ως πολεμικός ανταποκριτής στην Corriere della Serra παρακολούθησε ως απεσταλμένος του Μουσολίνι τη δοκιμή ενός όπλου στο νησί της Βαλτικής, Ρύγκεν. Μεταξύ άλλων περιγράφει το καταφύγιο – παρατηρητήριο απΆτο οποίο παρακολούθησαν την έκρηξη, τις στολές που φόρεσαν κατόπιν ώστε να επισκεφθούν ασφαλείς το σημείο της έκρηξης, αλλά και τα καταστροφικά αποτελέσματα αυτής.\nΟι διηγήσεις της Κλάρα Βέρνερ, κατοίκου της Θουριγγίας που περιγράφει με αξιοσημείωτες λεπτομέρειες την έκρηξη της 4ης Μαρτίου 1945, αλλά και του Χάιντς Βάσμουτ ο οποίος εργαζόταν σε εταιρία εκσκαφών και διατάχθηκε να κατασκευάσει ξύλινες εξέδρες για την αποτέφρωση πτωμάτων αιχμαλώτων, η διήγηση του οποίου αναφέρει πτώματα με πρωτοφανή εγκαύματα και εκτενή καταστροφή στο σημείο της έκρηξης, δεν θα είχαν και τόση σημασία αν δεν τις επιβεβαίωνε μια αναφορά της Σοβιετικής υπηρεσίας πληροφοριών η οποία μεταξύ άλλων αναφέρει: «…μια αξιόπιστη πηγή αναφέρει ότι οι Γερμανοί πραγματοποίησαν δύο μεγάλες εκρήξεις στη Θουριγγία … … οι βόμβες περιείχαν πιθανότατα U-235, ένα υλικό που χρησιμοποιείται στην κατασκευή ατομικών όπλων και είχαν ως αποτέλεσμα της έκλυση ποσότητας ραδιενέργειας.» Η αναφορά κρίνεται ως αξιόπιστη και αυθεντική, καθώς ένα απΆτα τέσσερα αντίτυπά της προοριζόταν για τον ίδιο τον Στάλιν.\nΑξίζει να αναφερθεί επίσης η αναφορά του Ούβε Κέιζερ, πυρηνικού φυσικού στο Ινστιτούτο Φυσικής και Τεχνολογίας του Μπράουνσβάιγκ, ο οποίος διεξάγει δοκιμές για την ανίχνευση ραδιενεργών ουσιών σε δείγματα εδάφους του Όρντρουφ. Σύμφωνα με τα αρχικά αποτελέσματα των μετρήσεων η απόκλιση της ραδιενέργειας απΆτο φυσιολογικό επίπεδο φανερώνει ότι ενδεχομένως σημειώθηκε έκρηξη ενός μικρού, απλού, ατομικού όπλου στη συγκεκριμένη περιοχή. Ο ίδιος δηλώνει ότι τα ακριβή αποτελέσματα θα είναι διαθέσιμα μετά τη πάροδο ενός έτους περίπου.\nΑς σημειωθεί τέλος, και το περιστατικό του υποβρυχίου U-234 το οποίο κατευθυνόταν στην Ιαπωνία το 1945, αλλά με τη συνθηκολόγηση της Γερμανίας παραδόθηκε στους Αμερικανούς, οι οποίοι βρήκαν εντός του σκάφους 560Kg οξειδίου του ουρανίου υψηλής καθαρότητας και 3,5 Kg ισοτόπου U 235, υλικών που αφορούσαν την κατασκευή ατομικού όπλου. Βέβαια οι ποσότητες ήταν ανεπαρκείς, αλλά το γεγονός είναι ενδεικτικό για τις ποσότητες που διέθεταν οι Γερμανοί, αλλά και των προσπαθειών των Ιαπώνων για την κατασκευή ατομικών όπλων.\nΕν κατακλείδι δεν μπορεί να πει κανείς με σιγουριά αν οι Γερμανοί κατασκεύασαν έστω την ύστατη στιγμή μικρά ατομικά όπλα τακτικού επιπέδου και αν τα δοκίμασαν ή όχι. Η τάση των νικητών όμως να διαμορφώνουν την Ιστορία αλλά και τα στοιχεία που έρχονται καθημερινά στη δημοσιότητα δεν αποκλείουν, αλλά αντίθετα μάλλον προδιαγράφουν τις εκπλήξεις που μας επιφυλάσσει το μέλλον σχετικά με το Γερμανικό πρόγραμμα ανάπτυξης ατομικών όπλων κατά τον Β΄Π.Π.\nΟ Ηλίας Παπαθανάσης δημοσιεύει ένα κατατοπιστικότατο άρθρο στο τεύχος 123 της Στρατιωτικής Ιστορίας, όπως επίσης και Σωτήρης Βουρλιώτης, (Μηχανολόγος μηχανικός ΕΜΠ) στο τεύχος «Η απόρρητη τεχνολογία της Wehrmacht» των εκδόσεων Περισκόπιο.\nΔημοσίευση από Alex » 10 Ιούλ 2007 14:53\nΈχω την εντύπωση ότι παρότι οι Γερμανοί όντως προσπάθησαν να κατασκευάσουν πυρηνικούς αντιδραστήρες με απώτερο στόχο την παραγωγή πλουτωνίου, ουσιαστικά κανένας από αυτούς που κατασκεύασαν δεν ήταν δυνατό να επιτύχει ελεγχόμενη αλυσιδωτή αντίδραση.\nΣύμφωνα με τα αρχικά αποτελέσματα των μετρήσεων η απόκλιση της ραδιενέργειας απΆτο φυσιολογικό επίπεδο φανερώνει ότι ενδεχομένως σημειώθηκε έκρηξη ενός μικρού, απλού, ατομικού όπλου στη συγκεκριμένη περιοχή. Ο ίδιος δηλώνει ότι τα ακριβή αποτελέσματα θα είναι διαθέσιμα μετά τη πάροδο ενός έτους περίπου.\nΤα επίπεδα ραδιενέργειας δεν αποτελούν ασφαλές κριτήριο για την εξαγωγή συμπερασμάτων και αυτό γιατί μπορεί οι αυξημένες τιμές τους να ερμηνεύονται με ένα σωρό διαφορετικούς τρόπους, ακόμα και από την έκρηξη μιας "βρώμικης" βόμβας (κάτι που όμως που έρχεται σε αντίθεση με τις μαρτυρίες που αναφέρεις για πτώματα με εκτεταμένα εγκαύματα). Πιο σαφείς ενδείξεις μπορεί να δώσει η ανάλυση με στόχο προϊόντα μιας πυρηνικής έκρηξης σε στοιχειακό επίπεδο.\nΔημοσίευση από scire » 10 Ιούλ 2007 23:05\nΠράγματι, η εντύπωσή σου φαίνεται να είναι σωστή και στηρίζεται και από τα αποτελέσματα της συμμαχικής αποστολής με την κωδική ονομασία «Alsos». Οι ομάδες της «Alsos» στην αναζήτησή τους για στοιχεία σχετικά με την πυρηνική έρευνα στη Γερμανία, εντόπισαν δύο ατομικούς αντιδραστήρες, έναν στο Έρφουρτ κι έναν στο Χέχινγκεν. Η κατασκευή τους είχε αρχίσει το 1942 και ολοκληρώθηκε το 1944 υπό την καθοδήγηση του Χάιζενμπεργκ. Λειτουργούσαν με φυσικό ουράνιο U-238 καθώς οι δυνατότητες εμπλουτισμού του U-235 ήταν περιορισμένες. Ως αποτέλεσμα απαιτείτο σημαντική ποσότητα (κρίσιμη μάζα) από το μη σχάσιμο U-238 για να συντηρηθεί μια αλυσιδωτή αντίδραση. Το μέγεθος και το περιεχόμενό τους ήταν ανεπαρκή και σε κανέναν δεν επετεύχθη η επιθυμητή αλυσιδωτή αντίδραση.\nΤο μικρό μέγεθος των δύο αντιδραστήρων οδήγησε τους συμμάχους στο συμπέρασμα πως είχαν κατασκευαστεί για κάποιον άλλο σκοπό, όπως η παραγωγή ραδιενεργού υλικού το οποίο θα χρησιμοποιείτο σε μια κοινή βόμβα.\nΦυσικά αυτά δεν παύουν να είναι τα λεγόμενα των συμμάχων.\nΌσο για το ασφαλέστερο κριτήριο για την εξαγωγή συμπερασμάτων στην έρευνα του Ούβε Κέιζερ, είναι κάτι που δεν γνωρίζω και ίσως να έχεις δίκιο. Ίσως γιΆαυτό να περιλαμβάνεται και ο όρος «ενδεχομένως» στην αναφορά του, αφήνοντας έτσι κάποια εύλογα περιθώρια.


eKorinthos - Μίλησαν η ψυχή και η ποιότητα\nΑρχική Τοπικά νέα Μίλησαν η ψυχή και η ποιότητα\nΜίλησαν η ψυχή και η ποιότητα\nΖηήσαμε μια ευτυχισμένη Κυριακή που όσα χρόνια κι αν περάσουν θα τη θυμόμαστε. Γιατί αν και η νίκη με τον ΠΑΟΚ είναι ρουτίνα κάθε χρόνο είχε πολλά χρόνια να είναι τόσο σημαντική και βέβαια σε συνδυασμό με την πρόκριση της Βασίλισσας στον τελικό μπάσκετ με νίκη ΣΤΑ ΙΣΑ επί του Παναθηναϊκού κάνει την χθεσινή μέρα αξέχαστη.\nΔεν άλλαξε η ιστορία της ΑΕΚ χθες στο μπάσκετ. Υπάρχει πολύς δρόμος μπροστά ακόμη. Μια πρόκριση στον τελικό δεν κρίνει αν μια χρονια είναι πετυχημένη ούτε αλλάζει το στάτους μεταξύ ΑΕΚ και Παναθηναϊκού. Ομως χθες οι παίκτες της ΑΕΚ κατάλαβαν τι μπορούν να κάνουν όταν παίζουν με πάθος και στο 100% των δυνατοτήτων τους. Γιατί όπως λέγαμε και προ εορτής το Σάββατο, οι παίκτες της ΑΕΚ μπορεί να μην είναι επιπέδου Παναθηναϊκού όμως είναι καλοί παίκτες. Και κάποιοι ειναι πολύ καλοί. Επαιξαν σαν σκυλιά, εκμεταλεύτηκαν τα λάθη του ΠΑΟ και χωρίς να είναι σε τρομερή μέρα ή να έχουν κάποια φοβερή ευστοχία πέτυχαν μια τεράστια νίκη.\nΜαζί με τους παίκτες κατάλαβαν σίγουρα και οι Ενωσίτες πόσο μπορούν να ανεβάσουν την ομάδα. Τέτοια έδρα δεν είχαμε ποτέ τα τελευταία τρία χρόνια και ο κόσμος ήταν ο πιο σημαντικός παίκτης. Γιατί σε κάθε δευτερόλεπτο οι παικτες της ΑΕΚ είχαν κάποιον να τους θυμίζει πόσο μεγάλη ομάδα εκπροσωπούν και έτσι ακόμη κι αν είναι λίγους μήνες στην ΑΕΚ να ξέρουν πως δεν μπορούν να επαναπαυτούν ούτε… δευτερόλεπτο. Σε καμία άμυνα, σε κανένα ριμπάουντ… Μας άξιζε ένας τελικός. Τον χάναμε κάθε χρόνο στην ίδια έδρα, από την ίδια ομάδα και πάντα στις λεπτομέρειες. Θα τον ευχαριστηθούμε. Και πιο πολύ ο Μάκης Αγγελόπουλος που χθες πήρε δύναμη όση δεν έχει πάρει όλα αυτά τα χρόνια από τότε ΠΟΥ ΑΠΟΦΑΣΙΣΕ να ξανακάνει την ΑΕΚ ΒΑΣΙΛΙΣΣΑ. Και τα καλύτερα έρχονται. Κρήτη ερχόμαστε… Και δεν είμαστε φαβορί.\nΚαι μετά ήρθε η άλλη μεγάλη νίκη. Σε ένα παιχνίδι που όσοι ζήσαμε την χαρά του μπάσκετ ήμασταν ακόμη πιο κουμπωμένοι γιατί δεν έχουμε συνηθίσει τόσες χαρές μαζεμένες. Πιο πολύ δεν μπορούσε να στραβώσει το ματς αυτό από όσο στράβωσε με τον ΑΠΑΡΑΔΕΚΤΟ Αραούχο που πριν αρχίσει το ματς είχε τόσα… νεύρα που έριξε μια μπουνιά. Μπορεί ο Ζαμπράνο να τον χτύπησε κι αυτός άσχημα πάνω στη φάση όμως εκεί πας πιο πέρα, ηρεμείς και μετά πιέζεις μήπως και πάρει κόκκινη ο άλλος ενώ έχεις σιγουρα φάουλ υπέρ και κίτρινη. Ηταν τραγική αντίδραση και σίγουρα πρέπει να πέσει ένα πρόστιμο γιατί τέτοια πράγματα όταν κυνηγάς τίτλο και κάθε βαθμός μπορεί να κάνει την διαφορά απλά ΑΠΑΓΟΡΕΥΟΝΤΑΙ.\nΚι εκεί που όλα ήταν υπέρ του ΠΑΟΚ κατάφερε η ομάδα του Χιμένεθ παίζοντας με απίστευτη ψυχή απέναντι σε μαι ομάδα που φαινόταν σαν να ένιωθε ήδη… νικήτρια και απλά περίμενε να μπει το γκολ να κάνει το μεγάλο κόλπο. Ο,τι κι αν έγινε μετά όλα τα λεφτά ήταν το γκολ του Λιβάγια. Με τον Μάνταλο στο μπουθ με την πατερίτσα, με τον Αραούχο στα αποδυτήρια ο Κροάτης έκανε την διαφορά. Στην μοναδική τελική πάσα που πήρε έβαλε το χρυσό γκολ που άλλα όλο το παιχνίδι. Και μετά πήρε δυο φορές την… αποβολή του Ζαμπράνο. Ο Αρετόπουλος έκανε γαργάρα την πρώτη αλλά δεν μπορούσε να μην δώσει την δεύτερη.\nΟ μεγάλος παίκτης έκανε τη μεγάλη διαφορά. Το παιχνίδι ισορόπησε αριθμητικά και η ΑΕΚ με ένα ρεσιτάλ ψυχής και τακτικής στο δεύτερο ημίχρονο κατάφερε να φτάσει στη μεγάλη νίκη. Ολα τα παιδιά παίζοντας δύο ενενηντάλεπτα σε τέσσερις μέρες, οι περισσότεροι, έπαιξαν με αυτή την ψυχή που δίνει πρωταθλήματα. Ομως ο Ανέστης που έπαιζε με σοβαρό χτύπημα πάνω από μια ώρα και ο Σιμόες που κατάπιε όλο το κέντρο του ΠΑΟΚ και έδωσε και την ασίστ ήταν μαζί με τον Λιβάγια ένα δέκατο του κλικ πιο πάνω από τους άλλους. Ο Γκάλο κι ο Μπακάκης πάλι μαζί στην εντεκάδα και τρομεροί και οι δύο. Ο Λόπεζ κορυφαίο αριστερό μπακ του πρωταθλήματος by far. Βράνιες και Λαμπρόπουλος παλικάρια. Ο Γιόχανσον ήταν παντού. Ο Λάζαρος πηγή κινδύνων. Ηταν τόσο καλοί και σημαντικοί όλοι που ο Μανόλο δεν έκανε τρίτη αλλαγή. Γιατί ενώ ήξερε ποιον να βάλει δεν ήξερε ποιο να βγάλει…\nΤεράστια νίκη. Και τώρα έχουμε διακοπή και αρκετό καιρό μπροστά για ξεκούραση και ακόμη μεγαλύτερη βελτίωση. Και μια και είπαμε βελτίωση. Είναι ο ίδιος Ανέστης με αυτόν που ήταν πριν την αλλαγή προπονητή τερματοφυλάκων; Δεν νομίζω. Καλή Δευτέρα να έχουμε. Σήμερα τα περίπτερα θα μας χαμογελάνε


Φώτης Κουρμούσης: "Έτσι θα σώσετε την περιουσία σας" - STEREA NEWS\nΒρίσκετε εδω: Home » ΟΙΚΟΝΟΜΙΑ » Φώτης Κουρμούσης: “Έτσι θα σώσετε την περιουσία σας”\nΣυνέντευξη του Φώτη Κουρμούση, Ειδικός Γραμματέας Διαχείρισης Ιδιωτικού Χρέους, στο ΑΠΕ-ΜΠΕ\nΑπ: Όχι. Πρέπει να κάνεις αίτηση ή εσύ ή ο πιστωτής για να πτωχεύσει κανείς. Και πρέπει να γίνει και δικαστήιο. Δεν υπάρχει “ αυτόματη πτώχευση”.\nΕρ: Μπορεί να σε πτωχεύσει η τράπεζα;Απ: Ναι, εφόσον πληρούνται οι προϋποθέσεις του νόμου, δηλαδή, εάν έχεις αδυναμία πληρωμών, χρέη πάνω από 30.000 ευρώ, για πάνω από 6 μήνες.


Ο Γιάννης Σπαλιάρας θέλει να πάρει πίσω το αίμα του! Στο σημερινό επεισόδιο τα δίνει όλα για την ασυλία των "Μαχητών"! (Βίντεο) - Survivor - TV24-MAGAZINE\nΟ Γιάννης Σπαλιάρας θέλει να πάρει πίσω το αίμα του! Στο σημερινό επεισόδιο τα δίνει όλα για την ασυλία των "Μαχητών"! (Βίντεο)\nSurvivor 04.04.2017 14:43\nΕίναι ο "Διάσημος" που έδιωξαν οι συμπαίκτες του για να πάει στην ομάδα των "Μαχητών". Ο λόγος για τον Γιάννη Σπαλιάρα ο οποίος από εδώ και πέρα θα είναι αντίπαλος με αυτούς που μέχρι σήμερα ήταν συμπαίκτες του.\nΣτο σημερινό επεισόδιο φαίνεται να κάνει λόγο για "λυκοφιλίες" στο χώρο της showbiz. "Κάποια πράγματα όπως λειτουργούν στην ομάδα των survivors δεν μου άρεσαν", δηλώνει χαρακτηριστικά. Συνέχεια παρακάτω...\nΤι και αν από κόκκινος έγινε μπλε, δηλώνει πανέτοιμος να δώσει το 100% του εαυτού του για να μπορέσουν οι "Μαχητές" να πάρουν την νίκη και την πολυπόθητη ασυλία. Δείτε στο βίντεο που ακολουθεί από το 00:00 - 00:11 και θα καταλάβετε τι ακριβώς έχει να γίνει σήμερα!


Χάρης Βασιάδης - Ρώτα: ΔΗΛΩΣΕΙΣ Ε9 Αλαλούμ στο taxis με τα ανήλικα τέκνα που διαθέτουν ακίνητη περιουσία\nΣύμφωνα με τις επίσημες οδηγίες της Γενικής Γραμματείας Δημοσίων Εσόδων για την ηλεκτρονική υποβολή των δηλώσεων στοιχείων ακινήτων Ε9 που γίνεται αυτό το διάστημα «η δήλωση στοιχείων ακινήτων του ανήλικου τέκνου υποβάλλεται στο όνομα του ανήλικου τέκνου από τους υπόχρεους γονείς με τους προσωπικούς κωδικούς του τέκνου». Αυτό σημαίνει ότι τα ανήλικα τέκνα που έχουν στο όνομά τους εμπράγματα δικαιώματα σε ακίνητα θα πρέπει να αποκτήσουν κλειδάριθμο και δικούς τους κωδικούς πρόσβασης στο Taxisnet για να δηλώσουν ή να διορθώσουν τα στοιχεία των ακινήτων τους.\nΌμως ανεπίσημα, κύκλοι της ΓΓΔΕ δηλώνουν ότι μέχρι και τις 19 Δεκεμβρίου που θα είναι ανοιχτή η ηλεκτρονική εφαρμογή για τις διορθώσεις στο Ε9, οι αλλαγές στα ακίνητα των ανήλικων τέκνων μπορούν να γίνουν στο όνομά τους με τους κωδικούς των γονέων τους. Οι ίδιοι πάντως σημειώνουν ότι οι γονείς των ανήλικων τέκνων τα οποία δεν διαθέτουν ήδη κωδικούς πρόσβασης στο Taxisnet θα πρέπει να φροντίσουν το συντομότερο δυνατόν να αποκτήσουν τα παιδιά τους κωδικούς, καθώς το σύστημα δεν θα αναγνωρίζει τους κωδικούς του υπόχρεου γονέα και δεν θα επιτρέπει την πρόσβαση στο Ε9 των παιδιών τους. Μόνο με τους κωδικούς των ανηλίκων θα είναι δυνατή η πρόσβαση στην εφαρμογή του περιουσιολογίου, όπου αποτυπώνονται τα στοιχεία των ακινήτων των παιδιών, τα οποία προέρχονται κυρίως από κληρονομιά ή γονική παροχή.\nΤαλαιπωρία όμως περιμένει τα ενήλικα προστατευόμενα τέκνα (φοιτητές, στρατιώτες, άνεργοι) που διαθέτουν ακίνητη περιουσία, καθώς για να διορθώσουν ή να συμπληρώσουν τα στοιχεία των ακινήτων τους θα πρέπει να αποκτήσουν κωδικούς πρόσβασης. Θα πρέπει δηλαδή να υποβάλουν ηλεκτρονικά αίτηση στο Taxisnet και μετά να επισκεφθούν την εφορία τους, το τμήμα του Μητρώου, για να παραλάβουν τον κλειδάριθμο με τον οποίο θα ενεργοποιηθεί ο λογαριασμός τους στο Taxisnet. Από τη στιγμή που θα ενεργοποιηθεί ο λογαριασμός, θα έχουν πρόσβαση σε όλες τις ηλεκτρονικές υπηρεσίες του Taxis.\nΑντίθετα για τις συζύγους που δεν είναι πιστοποιημένες στο Taxisnet και διαθέτουν ακίνητη περιουσία, παρέχεται η δυνατότητα υποβολής της δήλωσης Ε9 με τους κωδικούς τους συζύγου της. Από τη στιγμή όμως που θα αποκτήσει δικούς της κωδικούς πρόσβασης θα μπορεί πλέον αποκλειστικά και μόνο με αυτούς να εισέλθει στην εφαρμογή. Επίσης εάν καταχωρισθεί στο μητρώο διακοπή έγγαμης σχέσης ή διάσταση (έστω και από τον ένα σύζυγο) τότε διακόπτεται και η δυνατότητα χρησιμοποίησης των κωδικών πρόσβασης του πρώην ή εν διαστάσει συζύγου.\nΣημειώνεται ότι μέχρι στιγμής έχουν υποβληθεί περισσότερες από 950.000 αρχικές και τροποποιητικές δηλώσεις Ε9 για τα έτη 2010-2014. Μόνο για το έτος 2014 έχουν υποβληθεί περίπου 450.000 τροποποιητικές δηλώσεις, με τους φορολογούμενους να διορθώνουν ή να συμπληρώνουν τα στοιχεία των ακινήτων τους για να μειώσουν τα ποσά του ΕΝΦΙΑ.\nH Διεύθυνση Ηλεκτρονικής Διακυβέρνησης της Γενικής Γραμματείας Δημοσίων Εσόδων δημοσίευσε νέο οδηγό με ερωτήσεις και απαντήσεις για τη σωστή διόρθωση του Ε9.\n1. Πόσες τροποποιητικές δηλώσεις Ε9 μπορούν να υποβληθούν για το ίδιο έτος;\nΕφόσον είναι διαθέσιμη η εφαρμογή, μπορείτε να υποβάλετε όσες τροποποιητικές δηλώσεις Ε9 κρίνετε αναγκαίες για τη διαμόρφωση ορθής περιουσιακής εικόνας.\n2. Στην πράξη διοικητικού προσδιορισμού ΕΝΦΙΑ εμφανίζεται μήνυμα ότι λόγω ανεπάρκειας στοιχείων στη δήλωση των στοιχείων ακινήτων, ο υπολογισμός του φόρου έγινε βάσει απόφασης της ΓΓΔΕ. Τι ενέργειες πρέπει να κάνω;\nΕπιλέγετε «Δημιουργία τροποποιητικής δήλωσης Ε9 βάσει της ΠΟΛ 1186/2014» και στη συνέχεια «Ελλείψεις στοιχείων ακινήτων για τον υπολογισμό ΕΝΦΙΑ» από τις διαθέσιμες ενέργειες. Εμφανίζεται σχετική οθόνη με τους ΑΤΑΚ των πινάκων 1 και 2 που εκκαθαρίστηκαν με παραδοχές. Επιλέγοντας τον ΑΤΑΚ, γίνεται μετάβαση στη φόρμα καταχώρισης του ακινήτου, εμφανίζονται τα περιγραφικά στοιχεία αυτού και μπορεί να γίνει διόρθωση ή συμπλήρωση στοιχείων, όπου χρειάζεται. Μετά προχωρήστε σε ολοκλήρωση της μεταβολής. Εφόσον υπάρχουν ελλείψεις και σε άλλους ΑΤΑΚ, επιλέξτε εκ νέου «Ελλείψεις στοιχείων ακινήτων για τον υπολογισμό ΕΝΦΙΑ», και ακολουθήστε την παραπάνω διαδικασία. Όταν γίνουν όλες οι διορθώσεις, εμφανίζεται το μήνυμα ότι διορθώθηκαν όλοι οι ΑΤΑΚ.\n3. Όταν υποβάλλω τροποποιητική δήλωση ΕΝΦΙΑ σε ποιες περιπτώσεις γίνεται άμεσα η εκκαθάριση;\nΕάν από την τροποποιητική δήλωση, δεν προκύπτει ποσό φόρου για καταβολή ή το αποτέλεσμα της εκκαθάρισης είναι χρεωστικό ή αφορά την υποβολή της 1ης τροποποιητικής δήλωσης και υπάρχει μείωση φόρου έως και 300 ευρώ, η εκκαθάριση πραγματοποιείται άμεσα και μπορείτε να εκτυπώσετε τη νέα πράξη προσδιορισμού φόρου ΕΝΦΙΑ.\n4. Όταν υποβάλλω τροποποιητική δήλωση ΕΝΦΙΑ σε ποιες περιπτώσεις δεν γίνεται άμεσα η εκκαθάριση και πρέπει να προηγηθεί έλεγχος από την αρμόδια ΔΟΥ;\nΕάν από την εκκαθάριση της 1ης τροποποιητικής προκύπτει μείωση φόρου άνω των 300 ευρώ κατά τη στιγμή της οριστικής υποβολής δήλωσης Ε9, εμφανίζεται μήνυμα ότι η δήλωση υποβλήθηκε επιτυχώς. Για την οριστικοποίησή της όμως θα πρέπει να προσκομίσετε τα απαραίτητα δικαιολογητικά στην αρμόδια ΔΟΥ.\nΕπίσης εάν από την εκκαθάριση της 2ης τροποποιητικής και κάθε επόμενης, προκύπτει μείωση φόρου, τότε πάλι θα πρέπει να προηγηθεί έλεγχος από την αρμόδια ΔΟΥ με προσκόμιση σε αυτήν των δικαιολογητικών που αιτιολογούν τις μεταβολές που πραγματοποιήσατε. Όταν προσκομίσετε τα δικαιολογητικά που θα σας ζητηθούν από την αρμόδια ΔΟΥ , η δήλωση οριστικοποιείται από αυτήν και εκδίδεται πράξη προσδιορισμού φόρου.\nΑναρτήθηκε από Χαρης Βασιάδης στις 10:04 π.μ.